भोजपुरी पट्टी से 13 गो खबर, 23 मार्च 2018 – टटका खबर\nभगत सिंह, राजगुरु आ सुखदेव के 87 वाँ शहीदी दिवस मनावल गइल\nजौनपुर, 23 मार्च (वार्ता). जौनपुर के सरांवा गांव में महान क्रांतिकारी शहीद-ए-आज़म भगत सिंह, राजगुरु, आ सुखदेव के 87 वां शहीदी दिवस शहीद लाल बहादुर गुप्त स्मारक पर हिन्दुस्तान सोशलिस्ट रिपब्लिकंन आर्मी आ लक्ष्मीबाई ब्रिगेड के कार्यकर्ता मनवलें. सभा में लक्ष्मीबाई ब्रिगेड के अध्यक्ष मंजीत कौर प्रधानमन्त्री नरेंद्र मोदी से मांग कइली कि भगत सिंह के शहीद के दर्जा दिहल जाव.\nजाली नोट संगे एक जने गिरफ्तार\nबेतिया 23 मार्च (वार्ता) पश्चिम चंपारण जिला के नौतन इलाका से पुलिस 2000 रुपिया के तीस गो जाली नोट लिहले मझौलिया इलाका के एगो आदमी के गिरफ्तार कर लिहलसि. ओकरा से मिलल जानकारी का बाद ओकरा अउरी साथियन के गिरफ्तारी ला छापा मारल जा रहल बा.\nविद्यालय के दीवार ढहला से दबाइल छात्र के मौत\nमऊ 23 मार्च (वार्ता). मऊ के कोपागंज इलाका के सहरोज में एगो प्राथमिक विद्यालय के बाहरी दीवार ढहला से ओकरा नीचे दबा के कक्षा सात के छात्र सुमित (07) के मौत हो गइल.\nजौनपुर में निजी गोदाम से 500 बोरी सरकारी गेंहू बरामद\nजौनपुर , 23 मार्च (वार्ता). जौनपुर में पुलिस ई आपूर्ति विभाग के साझा टीम छापा मारके लाईन बाजार इलाका के विशेसरपुर गांव में एगो दुकानदार के गोदाम से 500 बोरी सरकारी गेंहू बरामद कइलसि.\nट्रक के चपेटा में एगो चिकित्सक के मौत\nभदोही, 23 मार्च (वार्ता). भदोही शहर कोतवाली इलाका में शुक का दिने एगो ट्रक के धक्का से मोटरसाइकिल से जात औराई के उचेठा गांव के डॉ श्रीनारायण सिंह (55) के मौत हो गइल आ पीछे बइठल उनुकर पत्नी घवाहिल हो गइली. हादसा का बाद ट्रक चालक फरार हो गउवे.\nधमकी देके कुकर्म करे के मामिला दर्ज\nजौनपुर , 23 मार्च (वार्ता). जौनपुर के कोतवाली में लाइन बाजार इलाका में राज्य सेतु निगम के एगो कर्मचारी प्रशान्त दूबे का खिलाफ बलात्कार, जान से मार डाले के धमकी देबे आ गाली-गलौज करे के मुकदमा दर्ज भइल बा. पीड़िता के कहना बा कि प्रशानत दुबे ओकर सहपाठी रहल आ उनुका से शादि कइल चाहत रहुवे बाकिर माई तइयार ना भइल. एक दिन ऊ भेंट करे ला किला रोड के एगो इंस्टीट्यूट में बोलवलसि. ओकरा से बात करत का बीतही इंस्टीट्यूट के संचालक नरसिह बाहर से दरवाजा बंद क दिहलसि आ ओकरा बाद प्रशान्त छूरा का नोंक पर ओकरा से बलात्कार कइलसि आ वीडियो बना लिहलसि. एकरा बाद से लगातार धमकी देत बा.\nबीएचयू के रिटायर्ड महिला प्रोफेसर अपना घर में मरल मिलली\nवाराणसी, 23 मार्च (वार्ता). वाराणसी के हैदराबाद गेट इलाका के अपना घर में काशी हिंदू विश्वविद्यालय के 65 बरीस के रिटायर्ड प्रोफेसर रंजना मिश्रा के मौत का बाद सनसनी पसरल बा. ऊ बिन बिआहल रहली आ अकेलहीं रहल रही.\nखड़ा डम्पर से मोटरसाइकिल टकराइल आ सवार के मौत\nजौनपुर, 22 मार्च (वार्ता). जौनपुर के सरपतहां इलाका में एगो खड़ा डम्फर में टकरइला का चलते ईशापुर गांव के अमरेंद्र सिंह (40) के मौत हो गइल आ उनुका साथे जात खुटहन इलाका के भटपुरा के वरुण निषाद (36) घवाहिल हो गइलें. हादसा लखनऊ-बलिया मार्ग पर खानपुर चौरवा गांव का लगे भइल.\nतस्करी के शराब समेत पांच जने गिरफ्तार\nकुशीनगर 22 मार्च (वार्ता). कुशीनगर के पटहेरवा इलाका से शराब के तस्करी करे वाला पांच गो कारोबारियन के गिरफ्तार क के ओकनी का लगे से 115 पेटी शराब बरामद कइलसि पुलिस. एहनी का लगे से दू गो तमंचा, कारतूस, सात गो मोबाईल आ नगदिओ बरामद भइल बा.\nअलग-अलग हादसन में दू जने के मौत\nबेतिया 22 मार्च (वार्ता). पश्चिम चम्पारण जिला के मझौलिया इलाका में बेतिया -मोतिहारी मार्ग पर माधोपुर चौक का लगे ट्रक आ मोटरसाइकिल के टक्कर में राजकुमार (23) के ओहिजे मौत हो गइल.\nदोसरा घटना में ठनका गिरला से परसा कवौआ टोला के हरेन्द्र ठाकुर (45) के मौत हो गइल.\nट्रेन का आगे कूदिके एगो लड़िकी जान दिहलसि\nगाजीपुर 22 मार्च (वार्ता). गाजीपुर के जीआरपी दिलदारगनर इलाका में जमानियां टीसन का लगे बरुईन गांव में बियफे का सबेरे योगेन्द्र राम के बेटी सरिता(16) ट्रेन का आगे कूदि के जान दे दिहलसि. कारण पता नइखे चलल.\nनाबालिग के साथे दुष्कर्म के कोशिश करे में दु जने गिरफ्तार\nबेतिया 22 मार्च (वार्ता). पश्चिम चम्पारण जिला के मुफस्सिल थाना के बेलदारी गांव के एगो नाबालिग से दुष्कर्म करे के कोशिश कइला का आरोप में ओही गाँव के अल्ताफ अंसारी आ दिलशाद आलम के गिरफ्तार क लिहलसि पुलिस.\nट्रक का धक्का से मोटरसाइकिल पर जात महिला के मौत\nग़ाज़ीपुर 22 मार्च (वार्ता). गाजीपुर के सैदपुर कोतवाली इलाका में ट्रक से धक्का लगला का बाद अपना भतीजा का साथ मोटरसाइकिल पर पीछए बइठ के जात परसनी गांव के बिंदु देवी (35) नीचे गिर गइली आ ट्रक उनुका के बीस मीटर ले घसीट लिहलसि आ ओहिजे उनुकर मौत हो गइल.\nTags: कुशीनगर, गाजीपुर, जौनपुर, बेतिया, भदोही, मऊ, वाराणसी


गांवो में फइलल किरकिटिया बेमारी – Anjoria\nओह दिन गांव के बूढ़ नथुनी बाबा के देहांत हो गइल. इंडिया आ पाकिस्तान के क्रिकेट मैच रहे ओह दिन. ऊ का दो बीस-बीसा (20-20) कहाला, उहे मैचवा रहे. मुअले सांझ के. आ गांव के नौजवान दल गायब. खाली बूढ़ लोग ओहिजा आइल. बड़ा मुश्किल. आम के लकड़ी काटे के आ कान्ह पर उठा के घाट ले जाए खातिर कुछ नौजवान चाहीं त, लेकिन केहु ना भेंटाइल. अचानक तीन घरी रात गइला पर लोग लउके लागल. का बात हऽ ? पता चलल कि इंडिया पाकिस्तान में क्रिकेट मैच चलत रहे अचानक इंडिया हार गइल. लोग बाहर आ गइल. अब जब नौजवान एकट्ठा भइले सन त तुरतले लकड़ियो के जोगाड़ हो गइल आ बांसो बन्हा गइल. बाबा चलले, संगे रामचेलो. बड़ा कठिन काम. हद हो गइल जब कान्हा पर लाश ले के जा तारे आ पाकिट से मोबाइल निकाल के स्कोर पूछत जा तारे. अब गांव के बात, बाहर लोग के खबर देवे के काम बाबा लस्टमानंद पर सौंपाइल. बाबा से फोन पर एक आदमी पूछलस कि कातना उमिर रहे? बाबा बतवले 98 बरिस. ओने से कहल गइल कि थोड़े आउर ना रुक सकत रहले. विकेटवा जल्दी गिर गइल. बाबा पूछले, का कहऽ तारऽ? ओने से कहल गइल कि आज भर जी जइते त हमनी का मैचवा त ठीक से देख लेतीं सन. कई लोग कहल कि बुढ़ऊ एक दिन आउर जी जइते. खैर केहुं तरह से घेर बटोर के लोग के ले आवे के परल. कई लोग के त ई कहे के परल कि तहार बाप महतारी मुओ ओह दिन मैच होखी त का करबऽ? कान्हे पर टिकठी ले के चले वाला मोबाईल ले के चलत रहे. आज काल त. परवाहियो पर मोबाइल अलाउड बा. अब ऊ कान में मोबाइल लगवले चिलासु बाउंड्री पर. बाबा कहले कि जब लाश ले के चल तार त सब केहु जानऽता कि बुढ़ऊ जिनगी के बाउंड्री पार चल गइले. ना ना हमार कहल ह कि छक्का लगवले बा. तब बुझाइल कि जेकरा बाबा मोबाइल बूझत रहले ऊ त रहे रेडियो ऊ जवान कमेंट्री सुनत रहे. खैर ओकर रेडियो ले लिआइल. बाद में जब आग दिया गइल त एगो धीरे से पूछऽता कि किरिया कहिया ह? दोसरका कहलस कि ओहदिन मैच नइखे हम ठीक से चेक क लिहले बानी. तब त आशा बा कि ओह दिन सौ पचास लोग जुट जाई. बाबा ई सब सुनि के भगवान से प्रार्थना करे लगले कि हे प्रभो जेह दिन हमार मौत होखो ओहि दिन कवनो क्रिकेट मैच मत रहो.\nPrevious Post: रामायन शैली के असाधारण ब्यास गायत्री ठाकुर अब नइखन\nNext Post: पत से पतुरिया के चरचा (बतकुच्चन १५०)


पहिला पुण्यतिथि पर अवधेश सिंह के प्रतिमा लगावल गइल – टटका खबर\nपहिला पुण्यतिथि पर अवधेश सिंह के प्रतिमा लगावल गइल\nसारण जिला के दिघवारा इलाका के आमी में शक्ति शान्ति अकादमी के संस्थापक स्व. अवधेश कुमार सिंह के प्रतिमा स्कूल परिसर में लगावल गइल आ एह प्रतिमा के अनावरण जगदम कालेज छपरा के पूर्व प्राचार्य डा. प्रमेन्द्र रंजन सिंह कइलन.\nएह मौका पर बोलावल सरधांजलि समारोह में अवधेश बाबू के परिजन, शिक्षा क्षेत्र से जुड़ल लोग आ आम नागरिक बड़ संख्या में मौजूद रहलें. इसुपुर के निवासी स्व. अवधेश कुमार सिंह बिहार सरकार के उत्पाद विभाग के सहायक आयुक्त पद से रिटायर भइला का बाद से अपना गाँव में रहे लागल रहलन आ गाँव के विकास खातिर एहिजा एगो सीबीएसई बोर्ड के स्कूल शक्ति शान्ति अकादमी के स्थापना कइलन. एकरा से पहिलहूं ऊ आमी के मशहूर शक्ति पीठ माँ अम्बिका स्थान के जीर्णोद्धार में भरपूर सहयोग दिहलन आ मन्दिर के भव्यता दिअवलन.\nआपन सरधांजलि भाषण देत पूर्व प्राचार्य डा. प्रेमेन्द्र रंजन सिंह कहलन कि नौकरशाह होखला का बावजूद अवधेश बाबू में शिक्षा के विकास खातिर बहुते परिकल्पना रहुवे आ ऊ हमेशा इलाका के शैक्षिक विकास का बारे में सोचत रहलन. एह गँवई इलाका में एह तरह के स्कूल के व्यावसायिक संभावना ना रहला का बावजूद ऊ आपन जथापूंजी एह काम में लगा दिहलन आ तोस के बात बा कि आजु ई स्कूल इलाका के लोग के पसन्द आ गइल बा आ हर साल एह स्कूल में विद्यार्थियन के गिनिती बढ़ले जात बा.\nसरधांजलि सभा में बोले वालन में जज रामप्रवेश चौबे, शिक्षाविद् प्रो. अरुण कुमार सिंह, पत्रकार अखिलेश कुमार परमार, हरेन्द्र कुमार सिंह, शिक्षक शिववचन सिंह, ब्रज किशोर सिंह, रिटायर्ड सहायक उत्पाद आयुक्त रामबदन महतो वगैरह लोग अवधेश बाबू के जीवन के अलग अलग पहलू के परिचय करावत एह इलाका के विकास खातिर उनकर समर्पित प्रयास के सरहलें. तय भइल कि हर साल एह दिने एगो परिचर्चा के आयोजन कइल जाई जवना में अवधेश बाबू के कृतित्व के चरचा का साथही इलाका के शैक्षिक माहौल पर विचार कइल जाई आ एगो स्मारिका के प्रकाशन कइल जाई,\nकार्यक्रम के संचालन रत्नेश मिश्रा कइलन. समारोह में स्कूल के निदेशक मनोज कुमार सिंह, प्राचार्या कुन्दन सिंह, संजय कुमार सिंह वगैरह मौजूद रहल लोग.\nएह दिने स्व. अवधेश बाबू के निवास पर अखण्ड रामायण पाठो करावल गइल जवन बियफे ले चलावल जाई.\nTags: अवधेश कुमार सिंह, आमी, शक्ति शान्ति अकादमी\n«« टटका खबर (बुध, 23 सितंबर 2015)\nटटका खबर (बियफे, 24 सितंबर 2015) »»


बिहार में ट्विस्ट ! संजय पासवान बोले- जनता की चाहत है भाजपा का मुख्यमंत्री देखना !!


भोजपुरी कविता के अतीत आ वर्तमान\nभोजपुरी कविता के अतीत आ वर्तमान\n(एक )भोजपुरी कविताई के सुरूआती दौर\nभोजपुरी कविता के प्रारम्भिक दौर के पड़ताल करत खा हमरा सोझा ओकर तीन गो रूप आवत बा - एगो बा सिद्ध, नाथ आ सन्त कबियन क रचल, दूसर लोकजिह्वा आ कंठ से जनमल, हजारन मील ले पहुँचल, मरम छुवे आ बिभोर करे वाला लोकगीतन के थाती आ तिसरका भोजपुरी के सैकड़न परिचित-अपरिचित छपल-अनछपल कबियन क सिरजल कविताई. साँच पूछीं त भोजपुरी कबिता सुरूए से लोकभाषा आ जीवन के कविता रहल बा. एही से ओमें सहजता आ जीवंतता बा. भोजपुड़ी कविता का अतीत के देखला से असन बुझात बा जइसे भोजपुरी बहुत पहिलहीं काब्य-भाषा के दर्जा पा चुकल रहे.\nभोजपुरी काव्य-भाषा के आरम्भिक ड़ुप गोरखनाथ के बानी, भरथरी सिद्ध आ नाथ लोग का रचनन में ठेठ आ अनगढ़ रुप से मिलेला. पं दामोदर के 'उक्ति-व्यक्ति प्रकरण' (१२वीं शताब्दी )में ओह घरी के प्रचलितभोजपुरि शब्दन के इस्तेमाल भइल बा. ओसे ई अनुमान लगवला में आसानी होला कि भोजपुरी के कई गो गाथागीत ओही काल में रचाइल होई. बोजपुरी कविता के भाव भूईं सोझाकरे में कबीर, धर्मदास, धरनीदास, बिहार वाला दरियादास, गुलाल साहब, भीखा साहब,आ लक्ष्मी सखी जइसन कवियन क रचनात्मक भागीदारी बहुते साफ बा. मीराबाई के 'हमरे रौरें लागल कइसे छूटे' आ 'कहाँ गइले बछरु, कहाँ गइली गाइ' जइसन लाइन भोजपुरी भाषा के फइलाव के प्रमान बा. सन्त लोग त अपना प्रेमपरक रहस्यवादी भक्ति बावना के उजागर करत खा एह भाषा के सबसे जादा करीबी आ समरथ पावल. कई गो सिद्ध कवियन का कविताई में भोजपुरी के शब्द मिलि जइहें. सन्त कवियन में धरमदास जी त भोजपुरी का लोक-लय में पद रचले बाड़न. एह पुरान कविताई के भाषा में कुछ उदाहरन देखीं -\n"अजपा जाप जपीलां गोरख, चीन्हत बिरला कोई."\n"भादो रयनि भयावनि हो, गरजे मेह घहराय,\nबिजुरी चमके जियरा ललचे हो, केकर सरन उठ जाय."\n"आठ कुआँ नौ बावड़ी, बा सोरह पनिहार\nभरल घइलवा ढरकि गे हो, धनि ठाढ़ पछितात."\nxx . . . . . xx\n"ननदी जाव रे महलिया, आन बिरना जगाव.\nकँवल से भँवरा बिछुड़ल हो, जहँ कोइ न हमार."\n"तलफै बिन बालम मोर जिया\nदिन नाहीं चैन, रात नहीं निदिया,\nतलफ तलफ कै भौर किया.\nतन मन मोर रहँट अभ डोले, सून सेज पर जनम छिया."\nसिरिफ कबीरे ना, ओघरी के उत्तर भारत के ढेर संत कबि अपना प्रेम भगति आ निरगुन के रागिननि के सुर देबे खातिर भोजपुरी के अपनावल लोग -\n'गल गज मोती कै हार, त दीपक हाथे हो\nझमकि के चढ़ेलू अटरिया पुरुष के आगे हो!\nसत्त नाम गुन गाइब सत ना डोलाइब हो.\nकहै कबी धरमदास अमरपद पाइब हो.'\n'भाई रे जीभ कहलि नहिं जाई\nरामरटन को करत निठुराई कूदि चले कुचराई.'\n'काहे को लगायो सनेहिया हो, अब तुरल ना जाय!\nगंग जमुनवां के बिचवा हो बहे झिरहिर नीर\nतेहि ठैयां जोरल सनेहिया हो हरि ले गइले पीर.\nजोगिया अमर मरे नाहिन हो पुजवल मोरी आस\nकरम लिखा बर पावल हों, गावे पलटूदास.'\n'सतगुरु नावल सबद हिंडोलवा, सुनतहिं मन अनुरागल'\n- भीखा साहब\n'मने मन करीले गुनावल हो, पिया परम कठोर\nपाहनो पसीज के हो बहि चलत हिलोर.'\n- लक्ष्मी साहब\nसंत कवि लोग लोकजीवन के चित्र आ प्रतीकन के सार्थक आ प्रसंगानुकूल सन्दर्भन से जोरि के, अलौकिक जीवन के बात कहले बा लोग. अकथ कथ के कहे के, ई कूबत, जनता के बीच इस्तेमाल होखे वाली भाषा के कारन आइल बा. जीवनके नश्वरता आ भक्ति से जुड़ल ओ लोगन के पद आ बानी लौकिक बिम्ब का कारने, सहज बोधगम्य बन सकल. सहज भाव आ संवेदना से सोझे सोझा जुड़ाव का चलते, ओह लोग क पद आ निरगुन जनता में गावल गइल. कबीर तऽ खुल्लमखुल्ला भोजपुरी लोक आ जनभाषा से जुड़ल रहलन -\n'बोली हमरी पुरबी हमको लखे न कोय\nहमको तो सोई लखे जो पूरब का होय.'\nभाव भगति से सनल, निरगुन रंग घोरे वाला कबीर के कई गो पद भोजपुरिये मिलि जाई -\n'दुलहिन अंगिया काहे ना धोवाई\nबालपने की मैली अंगिया विषय दाग परि जाई.'\n'मन भावेला भगति बिलिनिए के.\nपांडे, ऊझा, सुकुल, तिवारी, घंटा बाजे डोमिनिए के.'\n'चंदन काठ कै बनल खटोलना, तापर दुलहिन सूतल हो.\nउठ री सखी मोरि माँग सँवारो, दुलहा मोसे रुसल हो.'\nभोजपुरी में सबसे जादे जरिगर आ जोरगर साहित्य, लोकसाहित्य के बा. एमें लोकजीवन क हूक, हुलास, संस्कृति के रंग-राग आ आँच देबे वाला साँच का साथ प्रेम आ बिरह के मार्मिक ब्यंजना बा. खेत-खरिहान, सरेह, बाग-बगइचा, कुआँ-बावड़ी, नदी-पोखरा, पहाड़ आ बन का जियतार रुप का साथे, एह साहित्य में मेहरारून के घर-गिरस्थी, स्रम-सपना, हअसल-अगराइल, पीरा आ वेदना कूल्हि के अभिव्यक्ति भरल बा. बरहा, कजरी, चैता, फगुवा, कँहरवा, बारहमासा पुरुषप्रधान प्कृत गीतन का साथे साथ सोहर, झूमर, कजरी, संझा, पराती, जेवनार, जँतसार, छठ, बहुरा, बियाह, संस्कार आ त्यौहारन पर गवाये वाला नारी प्रधान गीत लोकजीवन के सोहगग रुप खड़ा करे में समरथ बाड़न स. देबी-देबतन के मनावल-रिझावन, सरधा-भक्ति, आत्मनिवेदन का संगे-संगे देश आ देश के नायकन के नाँवे गवाये वाला देशभ्कति के गीत हराँसी आ दुख भुलावे वाली करुन-मीठ रागिनी के सँगे हँसी-ठिठोली, उल्लास, बेदना आ शोसन कूल्हि के जियतार चित्र लोकगीतन में उरेहल गइल बा. भोजपुरी कविता के ई लोकरुप लिखितरुप में भले ना होखे, बाकि जनकंठ से स्वतःस्फूर्त भइला का नाते ई लोगन का मन आत्मा में पइसल बा.\nप्रेमरस में भीजल, कसक उपजावन, भावप्रधान आ निरगुनिया गीतन के सिरजनहार, 'पुरबी' के जनक महेन्दर मिसिर के गीतन का लय आ खिंचाव में, भाषा के सीमा टूट जात रहे. लोकरंग के लोकमंच देबे वाला कलाकार कवि भिखारी ठाकुर, भोजपुरी कबिताई के ना खाली दूर डूर ले फइलवले, बलुक आन्दोलन का घरी त बाबू रघुबीरनारायन के 'बटोहिया' आ मनोरंजन बाबू के 'फिरंगिया' कबिता बाहरो के लोग का कंठ में रच-बस गइल रहे. 'बिसराम' के बिरहा पूर्वाञ्चल में बिरहियन के थाती बनल त हरा डोम के कविता 'अछूत के शिकायत' ओह समय के दलित चेतना के साखी बनल.\nभोजपुरी कबिता के भीति उठावे में महेन्द्र शास्त्री, रघुबीरनारायन, मनोरंजन बाबू, दण्डिस्वामी विमलानन्द, परीक्षण मिश्र, पाण्डे नर्मदेश्वर सहाय, डा॰ रामविचार पाण्डेय, प्रसिद्धनारायण सिंह, अवधेन्द्र नारायण, मोती बी॰ए॰, जगदीश ओझा 'सुन्दर', प्रभुनाथ मिश्र, चन्द्रशेखर मिश्र, रामजियावन दास 'बावला' आदि कई लोग जीवे-जंग रे लागल रहे. सुतंत्रता आन्दोलन आ ओकरा बाद ले भोजपुरी कबिता क जेवन रुप देखे के मिलत बा, ओमे राष्ट्रीय चेतना का अलावा अनुभूति का कोना-अँतरा ले भोजपुरी भाषा के सहज पइसार आ बेंवत के देखत बनत बा. गँवई जीवन आ प्रकृति एह समय का कबिताई के आलंब आ प्रतिपाद्य रहल बा.\nदेखल जाय तऽ भोजपुरी कविता में रोमाण्टिक भावधारा के लमहर काल ले गति मिलल बा, बाकि प्रगतिशील बिचार आ शोसित-पीड़ित लोगन के संघर्षो आ ब्यथा कथा के जियतार उरेह भइल बा. मोती बी॰ए॰, रामविचार पाण्डेय, अनिरुद्ध, अर्जुन सिंह, 'अशान्त', रामजीवन दास 'बावला', सतीश्वर सहाय 'सतीश', सुन्दर जी, रामनाथ पाठक 'प्रणयी', रामदेव द्विवेदी 'अलमस्त' आ 'अनुरागी' के मुक्तक आ गीत रचनन आदि के अलावा प्रबन्ध काव्य, खण्ड काव्य, सॉनेट आ गजल आदि काव्य विधा के समृद्ध रुप देखे मिली. साँच पूछीं त भोजपुरी कविता अपना विकासेक्रम में बहुरंगी आ शिल्प के विविधता में सिरजित भइल बिया. भाव आ बोध का दिसाईं, हालांकि ओमें आधुनिकता के प्रभाव कम्मे लउकी, बाकि वर्तमान का जथारथ से ऊ किनारा नइखे कसले. ई बात दूसर बा कि ओम्में गँवई जीवन के गहिर बोध आ संपृक्ति बेसी लउकी.\nजदि सुरुआत प्रबन्ध काव्य आ खण्ड काव्य से कइल जाय त देखे के मिली कि भोजपुरी अँचरा में 'सारंगा-सदाबृज', 'बिहुला बिलाप', 'सोरठी-बृजभार', 'लोरिक', 'आल्हा', गोपीचन, भरथरी, कुवंर विजयमल, आ 'नयकवा बंजारा' जइसन लोकप्रिय कथाकाव्य के एगो कड़ी मिली. प्रबंध काव्य के बीया त आदिकाल के 'पुहुपावती' में मिल जाई, बाकि 'बलिदानी बलिया' (१९५४) से आरम्भ मानल जा सकेला. सतवाँ दशक का बाद भोजपुरी में कई गो प्रबन्ध काव्य प्रकाशित भइलन स. हरेन्द्रदेव नारायण के 'कुँवर सिंह' रामबचन शास्त्री 'अंजोर' के 'किरनमयी', सर्वदेव तिवारी के 'कालजयी कुँवर सिंह', चन्द्रधर पांडेय 'कमल' के 'नारायण', बिमलानंद सरस्वती के 'बउधायन', अविनाश चन्द्र विद्यार्थी के 'सेवकायन', कुबोध जी के 'के' आ आचार्य गणेशदत्त 'किरण' के 'महाभारत' आदि भोजपुरि प्रबंध काव्य के समृद्धि के सूचक बा.\nएही तर खण्डकाव्य भोजपुरी में ढेर लिखाइल बा बाकि प्रसंगबस ओम्मे से कुछ क चरचा जरूरी बुझाता. एम्मे 'कुणाल'(रामबचनलाल), 'वीर बाबू कुँअर सिंह'(कमला प्रसाद 'बिप्र'), 'रुक जा बदरा'(मधुकर सिंह), 'सुदामा यात्रा' आ 'श्याम'(दूढ़नाथ शर्मा), 'शक्ति साधना' तथा 'द्रौपदी'(बनवासी), 'कौशिकायन'(अविनाशचन्द्र 'विद्यार्थी'),'सीता के लाल'(कुंज बिहारी 'कुंज'), 'सत्य हरिश्चन्द्र'(सर्वेन्द्रपति त्रिपाठी), 'राधामंगल'(विश्वनाथ प्रसाद), 'उर्वशी'(सत्यनारायण सौरभ), 'सीता स्वयंवर'(रामबृक्ष राय 'विधुर'), 'लवकुश'(तारकेश्वर 'राही'), 'पाहुर'(रामबचन शास्त्री 'अँजोर'), आदि के रेघरियावल जा सकेला. भोजपुरी प्रबन्ध काव्यन में काव्यशास्त्री दीठि से भलहीं छुट्टापन भा स्वच्छन्दता लउकत होखे, बाकि ओमे भाव आ बिचार के बहुत बढ़िया समायोजन भइल बा! भोजपुरी के कई गो प्रबन्ध काव्य आ खण्डकाव्य पौराणिक चरित्र आ लोक आस्था आ विश्वास केकेन्द्र रहल लोक चरित्रन पर रचल गइल बाड़न स, जइसे राम, कृष्ण, हनुमान, लव-कुश, वीर कुँअर सिंह. राम-कृष्ण के कथा, रामायन, महाभारत का प्रति लोगन के प्रेम आ स्वतंत्रता आन्दोलन के चर्चित नायक वीर कुँअर सिंह के वीरता भोजपुरी प्रबन्ध काव्य रचवइयन के ढेर खिंचले बिया. भावबोध, विचार संपन्नता आ काव्य भाष का दिसाईं 'बउधायन', 'सेवकायन', 'कुँवर सिंह' आ 'महाभारत' दमगर आ जिउगर बा.\nअपना देबी देवता, लोक नायक आ आदर्श पुरुखन के प्रति भिजपुरिहन क सम्मान देबे के निराले अंदाज बा. प्रेम, प्रकृति आ मानवता के समरपित, अदम्य जिजिविषा आ साहस से भरल भोजपुरिहन क ईहे खासियत भोजपुरी कवितो में झलकेले. दरअसल भोजपुरी कविता लोक-अनुभुतियन आ ओकरे कल्पना क उड़ान क कविता हऽ. किसान, मजदूर, मेहरारु एह अनुभूतियन के वाहन हउवन. घर-गिरस्थी, खेत-खरिहान, नदी-पहाड़-जंगल एकर क्षेत्र. जिनिगी के संवेदना का स्तर पर जिये, अनुभव करे आ मरम छुवे वाली करूण-मीठ रागिनी में ओकरे ब्यक्त करे, उकेरे-उरेहे आ ब्यंजित करे में भोजपुरी के जवाब नइखे. सबसे बड़ खासियत बा कहे में सहजता आ सफगोई. बे मोलम्मा आ पालिस के. घर में कैद औरतके भितरे भीतरे कुँहकत-तलफत जिनिगी आ ओकरा बिवश स्वर के महेन्द्र शास्त्री सहजता से उकेरत बाड़न -\nपसुओ से बाउर बनवलऽ हो, हाय पसुओ से!\nदुलुम भइल हवा-पानी, कैदी होके कलपतानी\nजियते नरक भोगवलऽ हो, हाय पसुओ से!\nलोक धुनन पर गवाये जोग गीतन में महेन्द्र शास्त्री मर्मस्पर्श करे वाली करुना आ पीर भरले बाड़न. उनका रचनाधर्मिता में अनुभूति त प्रामाणिक बा, बाकि अभिव्यक्ति सपाट बा. किसान आ खेतिहर मजूर के स्रम आ उन्हन के आपुसी भावना के रेघरियावत, ऊ प्रगतिशील कविता का नियरा पहुँच जात बाड़न. हाथ पर हाथ धइले, मन मरले कुछ होखे उजियाये के नइखे. उनका उदबोधन में ई जथारथ सजीवे उतरि आवत बा किजोतलो का बाद खेत क कोना परतिये रहि जाला -\nकरवा पर बा करवा हो, तनी दीहऽ कुदार.\nकोना ना लागल हरवा हो, तनी दीहऽ कुदार.\nभोजपुरी भाषा अपना निठाठ शब्दन का ताकत आ ब्यंजक शक्ति के कारन, कवियन के ब्यंगात्मक उक्तियन में अउर प्रभावीहो जाले. सामाजिक विसंगितयन आ सत्तासीन राजनीतिज्ञन पर प्रसिद्ध नारायण सिंह बड़ा सहजता से ब्यंग्य करत बाड़न. एमे भाषा के व्यंजकता देखीं -\nहुकूमत का हाथीनियर दाँत दूगो,\nदेखावे के दूसर चबावे के दूसर.\nइ कइसन बा जादू, इ कइसन बा टोना,\nलिखल जाता दूसर पढ़ल जाता दूसर.\nकहल जाता दूसर, कइल जाता दूसर.\n(लमहर लेख बा. धीरे धीरे जोड़ल जात रही. आवत जात रहीं.- सम्पादक)\nपाती के पहिला पन्ना\nटैगोर नगर, सिविल लाइन्स,


बिहार के सिनेमाघर में दस्तक दिहले “यादव जी” – Anjoria\nबिहार के सिनेमाघर में दस्तक दिहले “यादव जी”\nकोसी गंगा फिल्म्स के बैनर तले बनल भोजपुरी फिलिम “यादव जी” पिछला शुक का दिने बिहार के अनेके सिनेमाघरन में रिलीज हो गइल. आ ॡहिला बेर भइल कि कवनो हि्दी फिलिम उतार के कवनो सिनेमाघर में भोजपुरी फिलिम चलावल गइल.\nअइसन वाकया भइल नौगछिया के सिनेमाघर में जहाँ एगो बड़का खान के चर्चित हिदी फिलिम के प्रदर्शन रोक के “यादव जी” देखावल गइल. दर्शकन के उत्साह के हाल इ रहल कि सौ किलो लड्डू के भोग लगा के दर्शक सिनेमाघर में घुसले.\nनिर्माता प्रजीत राज आ नरेन्द्र कुमार सिंह के एह फिलिम के दर्शक खूब पसंद कइले बाड़े. संजय श्रीवास्तव के निर्देशन में बनल इ फिलिम स्वस्थ मनोरंजन का साथही संदेशो देबे वाली बिया.\nसहनिर्माता दिलीप आनंद, त्रिभुवन कुमार अउर चेतन परदेशी, ऑनलाईन निर्माता संजय कुमार, कथालेखक राकेश कुमार रंजन, पटकथा लेखक संजय श्रीवास्तव, संवाद लेखक शंकर सैदपुरी, गीतकार पंकज प्रियदर्शी, संगीतकार गणेश पाण्डेय, नृत्य निर्देशक संतोष कुमार, सिनेमैटोग्राफर प्रशांत वर्मा, मारधाड़ निर्देशक मंगल फौजी, कला निर्देशक शंकर अउर अशोक विश्वकर्मा आ संकलन करे वाला भारत पटेल.\nमुख्य भूमिका में धर्मेश मिश्रा, फलक तनेजा, दिलीप आनंद, अर्पिता माली, बंटी देवगन, अमृता पाण्डेय, सी पी भट्ट, पूजा वर्मा, नरेंद्र गुलशन, चेतन परदेशी, नरेन्द्र सिंह, राजेश रंजू भाई, मंटू यादव, महेंद्र यादव अउर बालेश्वर सिंह बाड़े. आयटम डान्सर बाड़ी आयशा शेख आ मेहमान कलाकार बन के आइल बाड़न संजीव कुमार सिंह.\n“कर देलन धमाल दबंग दरोगा” के पोस्ट प्रोडक्शन काम तेजी पर\nसीपी भट्ट के सम्मान


बनारस के गुंडा शायर तेग अली का बदमाश दर्पण - मैना: भोजपुरी साहित्य क उड़ान (Maina Bhojpuri Magazine)\nHome तेग अली-तेग नबीन कुमार Lekh बनारस के गुंडा शायर तेग अली का बदमाश दर्पण\nबनारस के गुंडा शायर तेग अली का बदमाश दर्पण\nतेग अली जी के बारे मे हमरा डा. कृष्णदेव उपधिया जी के लिखल किताब मे कुछ पढे के मिलल रहे। इँहा के "बदमास दर्पण" किताब भी छपाईल बिआ जवन की प्रिंट एशिया मे मिल सकेले। इँहा के बनारस के रहे वाला रहनी। करीब करीब 1895 मे इँहा के लिखल किताब "बदमास दर्पण" आईल रहे।\nइँहा के बारे मे खोजत रहनी ह त एगो ब्लाग बिनय पत्रिका भेंटाईल ह जहवा इँहा के बारे कुछ जानकारी दिहल बा, खास कई के इँहा के लिखल किताब "बदमास दर्पण" के बारे मे दिहल गईल बा ओह ब्लाग मे हेडिंगे बा की "बनारस के गुंडा शायर तेग अली का बदमाश दर्पण"।\nबिनय पत्रिका मे अखिलेस जी लिखत बानी की, तेग अली सांचहु के गुंडा रहले, आ अखिलेस जी इहो लिखत बानी की आजु के साहित्यकार लोगन के तेग अली जी से सीखे जाने के चाही !\nतेग अली के बारे मे "बदमास दर्पण" किताब के सम्पादक नारायण दास जी लिखले बानी की छव फुट लामा, मुडि प अंगुठिया बार, आ सोना के रंग लेखा हलुक पिअर पगरी मुडि प बन्हाईल, हाथ मे टीका भर से तनी बेसी तेल पिआवल बांस के लाठी आ ई पहिचान रहे तेग अली के। तेग अली के बारे मे केसवानी जी अपना शीर्षक "एक गुंडा कवि" मे लिखत बानी की ई आजु काल्हु के गुंडा ना हवे, ई डेढ स साल पुरान कासी के गुंडा रहले जिनिकर मकसद रहे गरीब कमजोर मजलुम के रक्षा कईल ओह लोगन प होखे वाला जुलुम से बचावल।\nतेग अली जी लिखल कुछ गीत शायरी देखी सभे जवना मे धार्मिक सदभावना के संगे संगे उनुकर अखडपन उनुकर बेबाकी बहुत साफ साफ लउकत बा।\nदुआरे राजा के जुआ परल बा जाना ला\nरजा अधेली का पत्ती हमार बटले बा॥\nरोज कह जाला कि आईला से आवत बाट\nसात चौदह का ठेकाना तूं लगावत बाट॥\nपेटे पे छुरी धइली ता बोलल कि रामधै\nजीयत रहब त फेर न कबौं आज कल करब॥\nबिन चुकौले लहू का मोल न छोड़ब तोहे रजा\nगोजी से बा कपार गयल फट तोरे बदे॥\nहम खरमिटाव कइली है रहिला चबाय के\nभेंवल धरल बा दूध में खजा तोरे बदे॥\nजरदोजी जूता टोपी डुपट्टा बनारसी\nसे ले ली आज रजा तोरे बदे॥\nभौँ चुमि लेइला केहु सुन्नर जे पाइला।\nहम उ हई जे ओठे पै तलवार उठाइला॥\nएकरा अलावा तेग अली के लिखल हई भजन देखी सभे-\nहम खर मिटाव कैली हा रहिला चबाय के\nभेंवल धरल बा दुध मे खाजा तोरे बदे॥\nअपने के लोई लेहली है कमरी भी बा धइल\nकिनली ह रजा, लाल दुसाला तोरे बदे॥\nपारस मिलल बा बीच मे गंगा के रामधै\nसजवा देइला सोने के बंगला तोरे बदे॥\nअत्तर तु मल के रोज नहाईल कर रजा\nबीसन भरल धइल बा करावा तोरे बदे॥\nजानीला आजकल मे झनाझन चली रजा\nलाठी लोहांगी, खंजर अउर बिछुआ तोरे बदे॥\nबुलबुल, बटेर, लाल लडावैलै टुकडहा\nहम काबुली मंगवली ह मेढा तोरे बदै॥\nकासी पराग द्वारिका मथुरा अउरी बृन्दाबन\nधावल करैले 'तेग' "कन्हैया" तोरे बदे॥\n( लोई - ओढे खाति ह जईसे लेवा ह ओइसही लोई बनल बा, लेवा बिछावे खाति होला आ लोई ओढे खाति होला चदर से बनेला, सियाई लोई मे गझिन होला आ कमर दोसर चीझु ह रउवा सभे देखते बानी)\nबिनय पत्रिका प ही एगो गजल बा तेग अली के लिखल उ देखी सभे-\nकेहु से बाट रजा तु सटल सुनत बाटी\nई काम करत नाही निक हम कहत बाटी॥\nसहर मे बाग मे उसर मे बन मे धरती प\nतूँ देखले हौअ बंडर मतिन फिरत बाटी॥\nना कवनो काम करीला ना नौकरी बा कहूँ\nबईठ क धुर क रसरी रजा बटत बाटी॥\nकहे लै फुल के गजरा त सभ केहु हमके\nपै तोहरे आंखी मे कांचा मतिन गडत बांटी॥\nनाही मुये मे लगवलs रजी तूँ कुछ धोखा\nपै आंखि मुन के देखीला तब जिअत बाटी॥\nना घर तु आव लs हमरे ना त बोलाव लs\nए राजा रामधै तोहसे बहुत छकत बाटी॥\nरामधै - रामजी के किरिया , राम जी के नाम धई के माने रामधै\nई एगो छोट जानकारी आ नेट प जवन तेग अली जी के बारे मे मिलल ह उ रउवा सभ के सोझा रखनी ह, कि जानकारी होखे।\nसाभार आ स्रोत - विनयपत्रिका ब्लाग आ अखिलेस जी के , ब्लाग वार्ता मे लाईव हिन्दुस्तान से रवीश कुमार आ बाजे वाली गली से केसवानी जी के। धन्यवाद दिहल चाहब डा. कृष्णदेव उपधिया जी के , उँहा के किताब से भजन लियाईल बा।\n--------------- नबीन कुमार\nअंक - 14 (10 फरवरी 2015)


भोजपुरिया बॉक्स ऑफिस पर जीजा साली के जलवा – Anjoria\nभोजपुरिया बॉक्स ऑफिस पर जीजा साली के जलवा\nभोजपुरिया बॉक्स ऑफिस पर एह घरी जीजा साली के जलवा बा. फगुआ का मौसम में जीजा साली फगुनहट अउरी दिहले बा लोग ई जीजा साली हउवें रवि किशन, रानी चटर्जी आ दिलआवेज़ खान. रवि किशन रानी जीजा फिलिम में बाड़न त दिलआवेज़ खान असलियत में.\nएह जीजा साली के फिलिम “साली बड़ी सतावेली” होली क दिने बिहार में रिलीज़ भइल त रिकार्ड ओपनिंग बिटोरलसि. निर्देशक दिल आवेज़ खान के कहना बा कि फिलिम देखे ला मेहरारुवन के भीड़ उमड़त बा जवना भोजपुरी सिनेमा ला शुभ संकेत बा. एने औरत लोग सिनेमा भोजपुरी से मुह फेर लिहले रहुवे.\nआशिक आरिफ मूवीज के बैनर तले निर्माता आरिफ हुसैन आ आशिक मोहम्मद के एह फिलिम में रवि किशन आ रानी चटर्जी के साथे रिंकू घोष मुख्य भूमिका में बाड़ी आ साथी बाड़न फिरदौस खान, नौशाद खान, साहिल सन्नी , निरुपमा वर्मा , पुष्पा वर्मा, प्रिया पांडे वगैरह.\nइहो संजोग बा कि एही होली पर रिलीज एगो दोसर फिलिम “गंगा जमुना सरस्वती” ओ में रवि किशन आ रानी चटर्जी के जोड़ी बा. ईहो फिलिम बिहार में एतिहासिक हिट के ओर बढ़ल जात बिया..\nजे राह देखावे उहे आदर्श होखेला, कहना बा जीतेन्द्र यादव के\nहैदर काज़मी आ विशाल तिवारी संगे जूझत बाड़न बालेश्वर सिंह


पत्रिका आ किताब – Anjoria\nबहुते पाठक लोग के शिकायत मिलत रहेला कि अंजोरिया पर पाती आ दोसर पत्रिका आ किताबन के लिंक खोजे में दिक्कत होखेला. एह चलते ई नया पन्ना जोड़ल जात बा.\nभोजपुरी दिशाबोध के पत्रिका पाती के अंक : –\nपाती के जनवरी 2020 अंक\nपाती के सितंबर 2019 अंक\nपाती के जून 2019 अंक\nपाती के दिसम्बर 2018 के अंक\nपाती के अगस्त 2018 के अंक\nपाती के मार्च 2018 के अंक\nपाती के दिसंबर 2017 के अंक\nपाती के जुलाई – सितंबर 2017 के अंक\nपाती के जून 2017 के अंक\nजनवरी – मार्च 2017 अंक\nअक्टूबर – दिसंबर 2015 अंक\nजुलाई – सितंबर 2015 अंक\nमार्च – जून 2015 अंक\nदिसम्बर 2014 – फरवरी 2015 अंक\nजुलाई 2014 अंक\nपाती के प्रेम कविता विशेषांक (अंक 71)मार्च 2014अंक\nदिसम्बर २०१३ अंक\nजून २०१३ अंक\nदिसम्बर २०१२ अंक\nसितम्बर २०१२ अंक\nजून २०१२ अंक\nअंक संख्या 61-62\nअंक संख्या 59-60\nअंक संख्या 57-58\nअंक संख्या 55-56\nअंक संख्या 53-54\nदोसर पत्रिका भा किताब\nभोजपुरी पत्रिका संझवत के प्रवेशांक – जून 2019\nभोजपुरी पत्रिका हेलो भोजपुरी के जुलाई 14 अंक\nहेलो भोजपुरी, जून 2014 अंक\nहेलो भोजपुरी के दिसम्बर 2013 अंक\nभोजपुरी पंचायत पत्रिका\nभोजपुरी जिनगी पत्रिका ३\nभोजपुरी जिनगी पत्रिका २\nभोजपुरी जिनगी पत्रिका १\nतस्वीर जिन्दगी के (गजल संग्रह)\nकविता चतुर्थी (पूरा किताब)\nथाती (लघुकथा संग्रह)\nआवऽ लवट चलीं (उपन्यास)\nसुष्मिता सान्याल के डायरी (उपन्यास)


विनय आनन्द दिहले असली पुलिस अधिकारी के थर्ड डिग्री – Anjoria\nथाना में पुलिस त अपराधियन के थर्ड डिग्री हमेशा से देत आइल बिया बाकिर पिछला दिने छत्तीसगढ़ के एसपी सिटी शशि मोहन सिंह के उनुके थाना में थर्ड डिग्री मिल गइल. भोजपुरी आ छत्तीसगढ़ी भाषा में बनत फिल्म “हमरा नामे जिला हिलेला” में एसपी साहब एगो भ्रष्ट अधिकारी के भूमिका में बाड़न. एगो पुलिस स्टेशन में चलत शूटिंग का दौरान विनय आनन्द ओह अधिकारी के थर्ड डिग्री देत रहले आ बेचारे पुलिस वाले अपना सामने उनका पर होत थर्ड डिग्री के मन मसोस के देखत रहले. विनय आनन्द एह सीन के शूटिंग खातिर जम के तइयारी कर के आइल रहले तब जा के अइसन सीन बनल जवन एकदम रियल लागत रहे.\nएह फिल्म के निर्देशक रवि सिन्हा बाड़े जिनकर निर्देशित फिल्म “भोजपुरिया डॉन” एह घरी मुंबई में हंगामा मचवले बिया.


जूनियर निरहूआ के एक्शन अवतार – Anjoria\nजूनियर निरहूआ के एक्शन अवतार\nभोजपुरी सिनेमा के यंग आ रोमांटिक स्टार प्रवेश लाल यादव उर्फ जूनियर निरहुआ अब भोजपुरी फिल्म “राजा के रानी से प्यार हो गइल” में अपना एक्शन अवतार में सामने आ रहल बाड़न. “चलनी के चालल दुलहा” से अपना अभिनय कैरियर के शुरुआत करे वाला प्रवेश लाल हालही में रिलीज सुपर डुपर हिट फिल्म “दुश्मनी” में रोमांटिक भूमिका में बाड़न. बाकिर अब “राजा के रानी से प्यार हो गइल” में प्रवेश के शानदार एक्शन देखे के मिले जा रहल बा जवन दर्शकन के सीनियर निरहुआ के एक्शन याद करा दी. निर्माता निर्देशक स्वप्नदीप आ निर्देशक शैलेश पाण्डेय के एह फिल्म में जूनियर निरहुआ के दू गो नायिका बाड़ी, शुभी शर्मा आ मेघा घोष.\n(स्रोत – प्रशान्त निशान्त)\nशुभी शर्मा पसन्द बन गइली बड़का बैनरन के\nElan-E-Jung by Vikrant Singh


‘काहे बांसुरिया बजवलऽ’ के साफ सुथर मनोरंजक फिलिम बतवलें कुमार विकल – Anjoria\n‘काहे बांसुरिया बजवलऽ’ के साफ सुथर मनोरंजक फिलिम बतवलें कुमार विकल\nलेखक-निर्देशक कुमार विकल आजुकाल्हु सिनेमा भोजपुरी के सबले व्यस्त निर्देशकन में गिनात बाड़े. पिछला साल रिलीज भइल एगो छोटहन भोजपुरी फिलिम ‘शिवगुरु महिमा’ से अचानक लाईम लाईट में आइल कुमार विकल के निर्देशित फिलिम ‘हमार हीरो रंगबाज बा’ बहुते बढ़िया रिस्पांस क साथे हालही में रिलीज भइल बा आ अब ‘काहे बांसुरिया बजवलऽ’ के प्रदर्शन के तइयारी जोर-शोर से होखत बा. इहे ना, पिछला दिने कुमार विकल एगो अउर फिलिम ‘धरती के लाल’ लांच कइलन जवना के गीतकार विनय बिहारी आ संगितकार राजेश गुप्ता बाड़े. गायक आ नायक रहले पवन सिंह.\nपिछला दिने कुमार विकल के साक्षात्कार करे के मौका मिलल त कहलन कि “आज हम व्यस्त ज़रूर बानी बाकिर अपना काम के पूरा तरह से कइल हमार पहिला कर्तव्य ह आ हर छोट बड़ फिलिम हमरा ला ओतने खास होले जतना कवनो माली ला ओकर हर फूल पौधा. ” कहलन कि, ‘दरअसल एह इंडस्ट्री में आदमी के काम बोलेला आ एहिजा केहू के असल पहिचान ओकरा कामे से होला. ” अपना के मूल रूप से लेखक आ पत्रकार बतावे वाला कुमार विकल ला लेखन पेशे ना ‘पैशनो’ ह, आ जहाँ ले निर्देशन के बात बा त ई एगो बड़हन कला ह, चित्रकारी ह, जहां स्केच से लगाइत रंग भरे के एक एक पहलू पर बारीकी से ध्यान दिहल जाला. पेश बा ओह बातचीत के कुछ हिस्सा\nरउरा फिलिम ‘काहे बांसुरिया बजवलऽ’ के बहुते चरचा होखत बा. आखिर का खास बा एहमें ?\nई फिलिम पूरा तरह से भोजपुरिया संस्कार में रचल-बसल स्वस्थ मनोरंजक संगीत प्रधान फिलिम ह. एहमें कवनो दबंग ठाकुर आ गरीब नायक के टक्कर नइखे, कवनो फिलिम के फूहड़ नकल नइखे, दुअर्थी संवाद नइखे आ फूहड़-उत्तेजक सीन नइखे. एहमें बा एगो मुलायम दिल रईस (कुणाल सिंह), उनुकर नौकर (आकाश सुलभ) आ नौकरानी (कल्पना शाह) के भावनात्मक तिकोनिया कहानी. फिलिम के गाना राजपिपला में फिलिमावल गइल बा.\nखबर बा किर एहमें माया यादव के कवनो खास किरदार बा ?\nजी, आप सही सुनले बानी. एगो बहुते खास चरित्र मुख्यमंत्री माया देवी के रूप में माया यादव के बा जवना के दर्शक दसियन साल ले याद रखीहें.\nआगे के अउर का योजना बा राउर ?\n‘धरती के लाल’ के अलावे हिन्दी-बंगला फिल्म ‘मां तारा रहस्य’ आ भोजपुरी फिलिम ‘मुखियाजी के बेटा से प्यार हो गईल’ के सगरी गाना रिकार्ड हो गइल बा आ अब शूटिंग के तइयारी चलत बा. एगो अउर फिलिम ‘गंगा के दो लाल’ के लिखल जात बा.\nकाहे बांसुरिया बजवलऽ\nOne thought on “‘काहे बांसुरिया बजवलऽ’ के साफ सुथर मनोरंजक फिलिम बतवलें कुमार विकल”\nWould like to know the contact info (Mobile Number, Email ID) of Mr. Kumar Vikal, thanks – CK


गहरात जात बा हैदर काजमी आ अक्षरा सिंह के ‘बिगुल’ क राज़ – Anjoria\nगहरात जात बा हैदर काजमी आ अक्षरा सिंह के ‘बिगुल’ क राज़\nफिल्म बिगुल का सेट पर अक्षरा, रविकांत, आ हेदर काजमी\nसिनेमा भोजपुरी के रियल रंगबाज हैदर काजमी आ अक्षरा सिंह के फिल्म ‘बिगुल के रहस्य गहरात जाता कि आखिर एहमें अइसन का बा कि एकरा के लुकावल जात बा. एडिटिंग चलत बा बाकिर कहवाँ? ई ना त हैदर काज़मी के पता बा ना अक्षरा सिंह के. फिल्म में हैदर काजमी के भूमिका का बारे में पूछला पर निर्देशक रविकांत के जबाब मिलल कि एह खातिर फिलिम देखे पड़ी. बस अतने बतवलें कि ‘बिगुल’ भोजपुरी फिल्म ना होके अइसन फिलिम ह जवना के भाषा भोजपुरी ह. रहस्य के अदाज अइसन बा कि ‘बिगुल’ के प्रचारो टीम के एगो फोटो ले नइखे दिहल जात.\n‘बिगुल’ के निर्माण नमन इंटरप्राइजेज के बैनर तले होत बा. कथा पटकथा खुद निर्देशक रविकांत के लिखल बा. संवाद मनोज पांडे आ रविकांत के, गीत रविकांत आ एस. कुमार के, संगीत नजाकत सुजाद के, फोटोग्राफी रूपांग आचार्य के, प्रोडक्शन डिजाइन संजय यादव के, एडीटींग गोपाल राधानी के , नृत्य निर्देशन अशोक मयंक के आ मारधाड़ निर्देशन हीरा यादव के.\nकलाकारन में हैदर काजमी, अक्षरा सिंह, जितेन्द्र यादव के अलावा श्रेया शर्मा, मनीष खन्ना, संजय कुलकर्णी, कृष्णा गोपाल, सुप्रिया गोपाल अउर संगीता रमन के मुख्य भूमिका बा.\nपंकज केसरी के सम्मान मिलल\nफेरु चलल आदि शक्ति आ रमाकांत प्रसाद के सिक्का


अँगनवा लागेला परदेस – Anjoria\nजुलाई 22, 2010 कविता, भोजपुरी\nसावन आइल तूँ ना अइलऽ गइलऽ कवना देस\nअँगनवा लागेला परदेस!\nहरियर धरती लगे सुहावन, करिया बदरा डोले,\nदुअरा पर झिंगुर झँकारे, ताले दादुर बोले,\nपानी-भरल बदरिया झूमे, उड़ा के करिया केस.\nराति-राति भर पुरवइया, केहू के राह निहारे,\nअँचरा के फहरा-फहरा के, लागे डगर बहारे,\nजोहत-जोहत बाट पिया के, होला बहुत कलेस,\nपाँति देखि उड़त बकुला के, मनवा बा अकुलाइल,\nबिजुरी तड़पे गाँव के कोना, जियरा मोरा डेराइल,\nमनवा जोगी अइसन भइल, बदलि गइल परिवेस,\nझकझोरे जव पछुआ, रिमझिम रिमझिम बुनिया बरिसे,\nना आइल पाती सजना के, हियरा हमरो तरसे,\nलागे ना ‘रसराज’ नीक अब, केहू के उपदेस,\n(मैरिटार, बलिया. फोन : 09415682126)\nOne thought on “अँगनवा लागेला परदेस”\nजुलाई 23, 2010 को 3:29 अपराह्न पर\nपवित्र विरह के भाव के व्यक्त करे वाली ई नीक रचना पढ़ि के मन अकुला गईल. बहुत धन्यवाद अपने के…..


शतरंज चाहे चेस (Chess) एक किसिम के बोर्ड गेम ह जे में एक साथ दुगो खेलाड़ी लोग खेल खेलेला। ई एक प्रकार के वर्गाकार बोर्ड, जे आमतौर पर लकड़ी के बनल होला, पर खेलल जाला, जेमें छोट-छोट 64गो खाना (8x8) बनल रहेला। दुनो खेलाड़ी सोलह-सोलह गो गोटी के साथ खेल शुरु करेलन। जे में गोटी रहेला: आठगो सिपाही, दुगो घोड़ा, दुगो ऊँट, दुगो हाथी, आ एगो राजा आ एगो मंत्री।\nशुरुआती मौका पर एगो शतरंज के सेट। खेल में घड़ी के प्रयोग होला। दुनो खेलाड़ी के पास खेल पूरा करे खातिर बराबर समय होखेला, जेमें खेलाड़ी लोग निर्णय करेला कि कइसे निमन खेल खेल के जीत हासिल करल जाव।\nखेल के लक्ष्य होला कि कौनो एगो खेलाड़ी कौनो दुसरा प्रतिद्वन्दी खेलाड़ी के राजा के चेकमेट (मात) करे के कोशिश करे। चेकमेट एक प्रकार के धमकी ह ('चेक' चाहे 'शह') जौन प्रतिद्वन्दी खेलाड़ी के राजा के करल जाला जब प्रतिद्वन्दी खेलाड़ी के राजा मुकाबला कर सके के स्थिती में ना होखे। जब राजा फँस जाई त खेल खत्म हो जाई।\nखेल दुगो प्रतिद्वन्दी खेलाड़ी के बीच शुरु होला जेमें खेलाड़ी एक एक कर के आपन गोटी शतरंज के बोर्ड पर अलग अलग वर्ग में आगे बढ़ावेला। एगो खेलाड़ी ('उज्जर') के पास उज्जर या हल्का रंग के गोटी होला; दुसरका खेलाड़ी ('करिया') के पास करिया या गाढ़ा रंग के गोटी होला। खेल में हर गोटी के आगे बढ़ावे के आ दुसरा गोटी के पिटे के नियम कानून होला।\nचेस एगो विश्व विख्यात खेल ह जौन कई बार प्रतियोगिता के तौर पर होखेला जे के शतरंज प्रतियोगिता कहल जाला। बहुते देश में लोग ई खेल के मजा लेवेला आ ई रुस देश के एगो महत्वपूर्ण राष्ट्रिय शौक ह \n1.2 मोहरा आ चाल\n1.7 खेल के अंत\n5 आगे पढ़ीं\nचेस के नियम सभ के प्रकाशन फिडे (FIDE - Fédération Internationale des Échecs) करे ला। ई एह नियम सभ के हैंडबुक छापे ला। अन्य देस में कुछ मामूली अंतर वाला नियाम भी हो सके लें बाकी अंतर्राष्ट्रीय नियम इनहने के मानल जाला जे फिडे द्वारा छापल जालें। सभसे हाल में इनहन के 2018 में अपडेट कइल गइल।\nशुरुआती पोजीशन, पहिली (नीचे) के कतार: हाथी, घोड़ा, ऊँट, वजीर, राजा, ऊँट, घोड़ा, आ हाथी; दुसरी कतार: प्यादा\nचेस के खेल के शुरु होखे घरी सेटअप\nपरंपरा अनुसार शतरंज के गोटी सभ, जिनहन के मोहरा कहल जाला, करिया आ सफेद सेट में बँटल होखे लें। हर सेट में 16 मोहरा होखे लें: एगो राजा, एक ठो वजीर, दू गो हाथी, दू गो ऊँट, दू गो घोड़ा, आ आठ गो प्यादा। इनहन के सुरुआती सजावट चित्र में आ डाइग्राम में देखावल गइल बा। जे खेलाड़ी जवना रंग के गोटी से खेले ला ओकरा के सफेद आ काला खेलाड़ी कहल जाला।\nशतरंज जवना बोर्ड पर खेलल जाला ओह में कुल 64 खाना होखे लें। बेंड़ी-बेंड़ा आठ गो के रैंक कहल जाला आ इनहन के नंबरिंग 1 से 8 तक होखे ले (नीचे, मने की सफेद वाला की ओर से) आ खड़ा-खाड़ी आठ गो के फ़ाइल कहल जाला जिनहन के बाएँ से दाहिने (सफेद के हिसाबन)aसे h ले नाँव दिहल जाला। ई 64 खाना अगल-बगल हल्का (सफेद) आ डार्क (करिया) रंग के होखे लें। बोर्ड के एह तरीका से रखल जाला कि खेलाड़ी के दहिने ओर सबसे निचला खाना सफेद रंग के पड़े। दुनों वजीर अपना-अपना रंग के खाना में रखल जालें, राजा वजीर के बगल में, एकरे बाद इनहन के दुनों ओर ऊँट, फिर दुनों ओर घोड़ा आ सभसे किनारे दुनों ओर हाथी रखालें। इनहन के साम्हने आठ गो प्यादा (सैनिक) रखल जालें। खेल के शुरुआत सफेद खेलाड़ी करे ला।\nमोहरा आ चालसंपादन\nसगरी मोहरा सभ के अलग-अलग किसिम के चाल होला। डाइग्राम में एकरा के देखावल गइल बा, मोहरा ओह जगह पर चल सके ला जहाँ जहाँ बिंदी लगा के देखावल गइल बाटे अगर बीचा में कौनों दूसर गोटी ना होखे; हालाँकि, घोड़ा कूद के चले ला आ बीचा में कौनों दूसर मोहरा होखे तबो घोड़ा बिंदी वाली जगह पर चल सके ला।\nराजा के चाल\nहाथी के चाल\nऊँट के चाल\nवजीर के चाल\nघोड़ा के चाल\nप्यादा के चाल\nराजा कौनों भी दिसा में एक घर चल सके ला। एकरे अलावा राजा के एगो इस्पेशल चाल भी होले जेकरा के किलेबंदी (अंगरेजी में कैसलिंग) कहल जाला, एह में हाथी भी चले ला।\nहाथी के सीधा चाल होले। मतलब की ऊ कौनों एगो फाइल भा रैंक में केतनों घर चल सके ला बशर्ते की बीचा में कौनों दूसर गोटी न होखे। राजा के कैसलिंग वाली चाल में हाथी भी चले ला।\nऊँट ऊँट तिरछा (डाइगोनल) चले ला आ एह तरीका से केतनों घर चल सके ला बाकी कौनों गोटी के ऊपर से कूद के ना जा सके ला।\nवजीर हाथी आ ऊँट दुनों के चाल चल सके ला। मने की सीधा-सीधा फाइल, रैंक या डाइगोनल में केतनों घर चल सके ला बाक़ी कौनों गोटी के ऊपर से ना फलांग सके ला।\nघोड़ा सभसे नजदीकी खाना में चले ला जे ओही फाइल, रैंक भा डाइगोनल में न होखे। एकरा के अढ़ाई घर के चाल भी कहल जाला, यानी एक घर तिरछा चल के फिर एक घर सीधा।\nप्यादा अपनी फाइल में साम्हने की ओर सीधा एक घर चले ला बशर्ते की ऊ घर खाली होखे, पहिली चाल में दू घर भी चल सके ला बशर्ते की दुनों खाना खाली होखे। (काली बिंदी); एकरे अलावा प्यादा सामने की ओर एक घर आगे के तिरछा खाना (करिया "x" से देखावल बा) में मौजूद बिरोधी के गोटी के मार सके ला। इस्पेशल चाल the एन पासंट के रूप में मारल आ जिंदा कइल होला\nकिलेबंदी के उदाहरण (एनीमेशन देखल जाय)\nखेल में एक बेर, राजा एगो इस्पेशल चाल चल सके ला जेकरा के किलेबंदी भा कैसलिंग के नाँव से जानल जाला। एह चाल में राजा अपना रैंक में, अपने ठीक बगल वाला खाना के फलांग के अगिला खाना में चल जाला आ जवना खाना के ऊ फलांगे ला ओह खाना में ओह साइड वाला हाथी आ के रखा जाला।\nकैसलिंग नीचे दिहल गइल शर्त के मोताबिक होला:\nराजा आ ऊ हाथी जेकरा साथे कैसलिंग हो रहल होखे अपना जगह से पहिले न चलल होखें\nउनहन के बीचा में कवनों अउरी दूसर मोहरा न होखे\nराजा पर शह (चेक) न पड़ रहल होखे, जवना खाना के ऊ फलांगे ओह पर बिरोधी गोटी के हमला न हो रहल होखे, आ राजा जहाँ पहुँची उहाँ चेक न पड़े (हाथी पर अटैक हो रहल होखे भा हाथी अइसन खाना के पार करे जेकरा पर अटैक हो रहल होखे तब ई चाल चले पर रोक ना होला।\nकई बेर ई मान लिहल जाला की राजा पर पहिले चेक ना पड़ल होखे के चाहीं। हालाँकि अइसन ना बा चेक पड़ल होखे आ राजा के चलले बिना कौनों दूसर तरीका से चेक बचा लिहल गइल होखे तब्बो कैसलिंग कइल जा सके ला।\nमुख्य लेख: अँपासाँ\n(बाएँ) परमोशन; (दहिने) अँपासाँ\nजब प्यादा आपन दू घर वाली चाल चले आ बिरोधी प्यादा ओकरे पहुँचे वाली जगह के ठीक बगल में मौजूद होखे, बिरोधी प्यादा दू घर चले वाला प्यादा के मार सके ला आ ओह खाना में जा के रखा जाला जहाँ ऊ तब रखाइत जब प्यादा आपन दू घर के चाल चले के बजाय एक घर चलल रहित तब पहुँचत। एह नियम के मकसद ई हवे कि प्यादा दू घर चल के बिरोधी के प्यादा के वार से आपन बचाव न करे। ई चाल फ्रांसीसी खोज हवे एही से एकर नाँव फ्रेंच भाषा में अँपासाँ (en passant) हवे जेकर मतलब हवे गुजरत समय ("in passing")। ई चाल के शर्त हवे की प्यादा के दू घर चले के बाद ठीक अगिली चाल में ई चाल चलल जा सके ला, अगर कौनों दूसर चाल चल दिहल गइल तब फिर ओह दू घर चले वाला प्यादा के एह तरीका से ना मारल जा सके ला। उदाहरण खाती डाइग्राम देखल जा सके ला, एनीमेशन में देखावल बा की करिया प्यादा दू घर चल रहल बा g7 से g5 आ सफेद प्यादा जे f5 खाना में बा ओकरा के अँपासाँ के चाल से मार के g6 पर पहुँच जा रहल बा (बाकी ई सफेद के ठीक अगिली चाल होखे)।\nजब प्यादा आठवाँ रैंक पर पहुँच जाला, मने कि अब ओकरा के चले के अउरी जगह ना रह जाला काहें की ऊ सीधा चले ला, ओकर परमोशन हो जाला आ ओकरे जगह पर खेलाड़ी के चुनाव अनुसार वजीर, हाथी, ऊँट भा घोड़ा में से कवनों एगो गोटी रखा जाले। एकरा के गोटी जिंदा कइल भी कहल जाला। चूँकि, खेलाड़ी के पसंद एह दसा में वजीर (अंगरेजी में रानी) के जिंदा करावे के ज्यादा होखे ले, एकरा के क्वीनींग भी कहल जाला। एह में इहो कौनों प्रतिबन्ध ना होला कि पहिले से बोर्ड पर कवन कवन गोटी बा (मतलब कि दू या दू से बेसी वजीर भी हो सके लें)।\nकाला राजा पर हाथी से चेक पड़ रहल बाटे\nजब राजा पर बिरोधी खेलाड़ी के एक ठो भा दू ठो गोटी के वार पड़ रहल होखे, एकरा के शह भा चेक कहल जाला। चेक पड़े के दसा में खाली उहे चाल उचित मानल जाला जेकरे चलते राजा पर से चेक हट जाय आ राजा बच जाय। चेक से बचाव के तीन गो तरीका हो सके ला: चेक जवना गोटी से पड़ रहल होखे ओकरा के मार दिहल जाय; बीचा में आपन कौनों दूसर गोटी खड़ा क दिहल जाय (ई घोड़ा से पड़े वाला चेक में ना काम करे ला), या फिर राजा के अइसन खाना में चलल जाय जहाँ चेक न पड़ रहल होखे। चेक के दसा में कैसलिंग ना कइल जा सके ला।\nखेल के मकसद बिरोधी खेलाड़ी के मात दिहल (चेकमेट) होला, मने की अइसन दसा जबकी चेक से बचाव के कवनों गुंजाइश बिरोधी के लगे न बचे। अइसन चाल कबो बैध ना मानल जाले जवना के चले से आपन खुदे के राजा पर चेक पड़े लागे।\nआमतौर पर चेक देवे के बाद लोग "चेक" (या "शह") बोल के बतावे ला, हालाँकि नियम के मोताबिक अइसन कइल कवनों जरूरी ना होला। टूर्नामेंट में आमतौर पर ई काम ना कइल जाला।\nखेल के अंतसंपादन\nसफेद के मात हो गइल बा काहें की चेक से बचाव के कवनों रस्ता ना बचल बा\nशतरंज के खेल में नीचे दिहल तरीका सभ से जीत हो सके ला:\nमात (चेकमेट): जवना खेलाड़ी के चाल होखे ओकरे राजा पर चेक पड़ रहल होखे आ कवनों बैध चाल न बचल होखे कि चेक से बचाव हो सके।\nसमर्पण: दुनों में से कवनों खेलाड़ी समर्पण (रिजाइन) क सके ला आ बिरोधी के जीतल घोषित क सके ला। जब खुद बुझा जाय कि बहुत खराब स्थिति बा आ गेम जीते के संभावना नइखे, तबो खेलत रहल कवनों नीक बेहवार ना मानल जाला। एही कारण हाई-लेवल के गेम सभ बहुत कम्मे चेकमेट के साथे खतम होखे लें।\nसमय अनुसार जीत: जब समय बान्ह के खेल होला, खेलाड़ी जीत जाला अगर बिरोधी खेलाड़ी अपना समय में निश्चित चाल न चल पावे।\nदंड (फोरफ़ेट): चीटिंग करे वाला, नियम के उलंघन करे वाला, ओह टूर्नामेंट के नियम के उलंघन करे वाला, खेलाड़ी के बाहर कइल जा सकत बा। हाई लेवल गेम में खेलाड़ी के नीचे दिहल कुछ कारण से भी दंडित कइल जा सके ला:\nखेल खातिर देरी से पहुँचल (भले कुछ सेकेंड के देरी होखे);\nमोबाइल पर फोन भा मैसेज रिसीव कइल;\nड्रग टेस्ट से इनकार कइल;\nइलेक्ट्रानिक यंत्र इत्यादि खाती शरीर के जाँच से मना कइल;\nगैर-सपोर्टिव बेहवार (उदाहरण खाती बिपक्षी खेलाड़ी से हाथ मिलावे से मना कइल)।\nकाला पर कवनों चेक ना बा बाकी ओकरा लगे कौनों बैध चाल भी ना बचल बा, ई स्टेलमेट हो गइल बा\nशतरंज के खेल बिना हार-जीत के ड्रा हो सके ला:\nआपसी सहमती से: दुनों खेलाड़ी आपसी सहमती से ड्रा कर सके लें। सही तरीका होला कि जेकरे लगे चाल होखे ऊ बिपक्षी से ड्रा खातिर अनुरोध करे, आपन चाल चल दे आ बिपक्षी के टाइम खाती घड़ी चालू कर दे (मने कि ड्रा पर बिचार करे के काम बिपक्षी अपना समय में करे)। परंपरागत रूप से खेल में कबो ड्रा के प्रस्ताव कइल जा सके ला हालाँकि, अनौपचारिक रूप से, बहुत जल्दी ड्रा करावे के हतोत्साहित कइल जाला।\nस्टेलमेट: जब खेलाड़ी के चाल होखे, ओकरा लगे कौनों बैध चाल बचल न होखे आ ओकरे राजा पर चेक भी न पड़ रहल होखे।\nतीन बेर एकही स्थिति के रिपीट भइल: जब दुनों में से कवनों खेलाड़ी अइसन स्थिति से बचे के दसा में न होखे कि ओकरा के नोकसान न होखे आ तीन बेर एकही नियर गोटी के स्थिति रिपीट हो जाय (नोकसान से बचे खाती) तब कवनों खेलाड़ी ड्रा के अनुरोध कर सके ला। अइसन दसा में खेल के लिखित रिकार्ड रखल जरूरी होला जवना से कि अगर एह तीन बेर वाली स्थिति के चुनौती दिहल जाय तब रेफरी भा खेल के मध्यस्थता करे वाला जाँच कर सके आ दावा के पुष्टी कर सके।\nपचास-चाल नियम: अगर लगातार 50 चाल में एकहू चाल प्यादा के ना भइल होखे आ कवनो गोटी मारल न गइल होखे, कवनों खेलाड़ी एह बात के हवाला दे के ड्रा के माँग कर सके ला।[note 1]\nपाँच बेर रिपीटीशन: ई तीन बेर रिपीटीशन नियर नियम हवे बाकी एह नियम में खेलाड़ी लोग जब ड्रा खाती दावा ना करे ला तब रेफरी भा टूर्नामेंट के डाइरेक्टर खुद हस्तक्षेप क के खेल के ड्रा करवावे लें। ई नियम 2014 में फिडे द्वारा जोड़ल गइल।\nपचहत्तर-चाल नियम: पचास-चाल वाला नियम जइसन होला; हालाँकि, अगर अइसन चाल सभ के क्रम में अंतिम चाल में मात हो गइल होखे, एकरा के वरीयता दिहल जाला। इहो नाया नियम हवे आ पाँच-बेर रिपीटीशन वाला नियम के नियर टूर्नामेंट के डाइरेक्टर के हस्तक्षेप से लागू होला।\nजरूरत से कम मोहरा: अगर कौनों खेलाड़ी के लगे अतना गोटी बचबे न करे की दुनों में से केहू मात देवे के स्थिति में होखे। सिद्धांत रूप में कुछ मिनिमम गोटी निर्धारित बा जवना के साथे मात दिहल जा सके ला।\nसमय आधारित ड्रा: टाइम कंट्रोल वाला गेम में अगर एक खेलाड़ी आपन समय खतम क चुकल होखे आ बिरोधी खेलाड़ी के लगे मात देवे भर के गोटी न बचल होखे गेम के ड्रा घोषित कइल जाला।\nमुख्य लेख: शतरंज के इतिहास\nIsle of Lewis के एगो राजा। चेसमेन (c12th C. ब्रिटिश म्यूजियम) में\nढ़ेरे इतिहासकार लोगन बानी जे के कहनाम बा कि शतरंज सबसे पहिले उत्तर भारत में छठईं ईस्वी में गुप्त साम्राज्य के वक्त खेलल जात रहल। पहिले के शतरंज के ई खेल के "चतुरंगा" नांव से जानल जात रहल, जौन मलेटरी शब्द के संस्कृत ह। गुप्तकाल के शतरंज के गोटी ऊ काल के मिलेट्री में बँटल रहल जौन पैदल सेना रहे, जे में रहल घुड़सवार फौज, हाथी, आ रथ। धीर-धीरे ई गोटी सब हो गइल सिपाही, घोड़ा, हाथी, आ ऊँट। अंगरेजी में चेस (chess) आ चेक (check) दुनो शब्द फारसी शब्द शाह से आइल जेकर मतलब होला राजा।\n↑ Abate, Frank R. (ed) 1997. The Oxford desk dictionary and thesaurus. ISBN 0-19-511214-8\n↑ Costello, Robert E. et al (eds) 2001. Macmillan dictionary for children. Simon & Schuster, New York. ISBN 0-689-84323-2\n↑ Paton, John et al (eds )1992. The Kingfisher children's encyclopedia. Kingfisher Books, New York. ISBN 1-85697-800-1\n↑ Gifford, Clive; Lisa Clayden (2002). Family Flip Quiz Geography. Bardfield Centre, Great Bardfield, Essex, CM7 4SL: Miles Kelly Publishing. ISBN 1-84236-146-5. CS1 maint: location (link)\n↑ "FIDE Laws of Chess, article 3.8.2". fide.com url-status=live. World Chess Federation. ओरिजनल से5अगस्त 2017 के पुरालेखित. Missing pipe in: |work= (मदद)\n↑ "50 moves rules". FICGS url-status=live. ओरिजनल से9फरवरी 2010 के पुरालेखित. पहुँचतिथी 1 दिसंबर 2009. Missing pipe in: |publisher= (मदद)\n↑ Murray H.J.R. (1913). A history of chess. Benjamin Press (first published by Oxford University Press). ISBN 0-936317-01-9. OCLC 13472872.\nBenko, Pal 2007. Benko's endgame laboratory. Ishi Press. ISBN 0-923891-88-9\nBurgess, Graham and John Nunn 1998. The mammoth book of the world's greatest chess games. Carroll & Graf. ISBN 978-0-7867-0587-0\nChandler, Murray 2004. Chess for children. Gambit, London. ISBN 978-1-904600-06-0 (Beginners)\nEuwe, Max and Kramer H. 1994. The middlegame, books I and II. Hays. ISBN 978-1-880673-95-9 and ISBN 978-1-880673-96-6\nPolgar, Laszlo 2006. Chess: 5334 problems, combinations and games. Illustr. ed, Black Dog & Leventhal. ISBN 978-1-57912-554-7\nPritchard, David Brine 2008. The right way to play chess. 8th ed, Right Way. ISBN 978-0-7160-2199-5 (Beginners)\nSilman, Jeremy 1997. How to reassess your chess. 3rd ed expanded, Siles. ISBN 978-1-890085-00-1\nTarrasch, Siegbert (1931). The game of chess. Algebraic edition. Hays Publishing. ISBN 1-880673-94-0. OCLC 31152893.\nTisdall, Jon 2004. Improve your chess now. Everyman, London. ISBN 978-1-85744-156-7\nWard, Chris 1994. Opening play (Think likeachess master). Batsford, London. ISBN 0-7134-7511-0\nZnosko-Borovsky, Eugene 1980. The middle game in chess. Dover. ISBN 978-0-486-23931-6\nविकिमीडिया कॉमंस पर संबंधित मीडिया Chess पर मौजूद बा।\n"Chess Games". chessgames.com. पहुँचतिथी 1 अप्रैल 2010.\n"https://bh.wikipedia.org/w/index.php?title=शतरंज&oldid=693011" से लिहल गइल\nLast edited on 11 मई 2021, at 11:37\nएह पन्ना पर आखिरी बेर संपादन 11 मई 2021 के 11:37 बजे भइल रहल।


सपा मंत्री बेलगाम हो गइल बाड़े – टटका खबर\nसपा सरकार के बड़ाई जन जन ले चहुँपावे का प्रोग्राम में निकलल सपा मंत्रियन के बदजुबानी के खबर से सपा के छवि अउरी खराब होखे लागल बा. राज्य के वस्त्र उद्योग मंत्री शिव कुमार बेरिया कहलें कि पुलिसवालन के औकात नइखे कि उनुका कहला बिना बइठिओ सकस्. जिन जाने उनकर बात ना मनीहें उनकर वरदी २४ घंटा का भितरे उतरवा लिहल जाई.\nदुग्ध विकास मंत्री राममूर्ति वर्मा अपना भाषण में कहलन कि छोट मोट घटना त हमेशा होत रहल बा आ होत रही चाहे केहु के सरकार आवे.\nपर्यटन मंत्री ओमप्रकाश सिंह कहलें कि राज्य के कानून व्यवस्था के हालत त ठीक बा बाकिर मीडिया के दिमाग खराब हो गइल बा.\nअउर त अउर, सबले बढ़िया बयान आइल बा मुलायम सिंह के भाई राजपाल यादव के जे कह बइठले कि सरकार त बढ़िया काम करत बिया बाकिर पार्टी नेतृत्व सही फैसला नइखे ले पावत जवना चलते विरोधियन के मौका मिल जात बा सरकार पर अछरंग लगावे के.\nअब सपा के कहना बा कि एह मंत्रियन के बयान के जाँच करावल जाई आ दोषी मिलला पर एह लोग पर कार्रवाई कइल जाई.


ट्रक ड्राईवर में मंटूलाल लिखीहें कॉमेडी के नया अध्याय – Anjoria\nभोजपुरी फिल्म इंडस्ट्री के सुपरिचित निर्माता निर्देशक राजकुमार आर पाण्डेय के चर्चित भोजपुरी फिल्म “ट्रक ड्राइवर” में मंटुलाल एगो जबरदस्त भूमिका निभवले बाड़े. एह फिल्म में मंटुलाल अपना हास्य अभिनय के शानदार प्रस्तुति दिहले बाड़े. “ट्रक ड्राईवर” मंटुलाल के पहिला फिल्म होखी. एकरा पहिले ऊ “जन्म जन्म के प्यार” में काम कइले रहले बाकिर ऊ फिल्म रिलीज ना हो सकल. हाल में मंटुलाल महुआ चैनल के “भगवान हो केतना दूर” आ “धनिया के थाना” में भोजपुरी नायिका रिंकु घोष का साथे पुलिस इंस्पेक्टर के रोल निभाके अपना प्रतिभा के परिचय दे चुकल बाड़े.\nबिहार के सिवान जिला के बड़हरिया प्रखंड निवासी मंटू लाल अपना कलाकारी के बदौलत “इंदिरागाँधी शिरोमणी” राष्ट्रीय सम्मान से सम्मानित हो चुकल बाड़े. एम. एल. प्रोडक्शन प्रस्तुति “दमाद मिलल जोकर” फिलिमो में मंटूलाल मजगर किरदार करे जा रहल बाड़े.\nफिल्म “ट्रक ड्राईवर” में पवन सिंह आ प्रदीप पाण्डेय “चिंटु” के जोड़ी कमाल के अभिनय कइले बा आ आनंद मोहन अउर मंटुलाल कॉमेडी के नया अध्याय शुरू कइले बाड़े.\nश्वेता यादव बन्हीहें "दिल के बंधन"\n“बारूद” लेकर आवत बाड़ी प्रिया शर्मा


भिखारी ठाकुर के भोजपुरी के भगवान बतावत उनकर मूर्ति लगावे के माँग – Anjoria\nनवम्बर 24, 2013 भिखारी ठाकुर\nभिखारी ठाकुर के भोजपुरी के शेक्सपीयर कहल जाला. एने कुछ दिन से सोशल मीडिया प भिखारी ठाकुर के मूर्ति लगावे का बारे में फेसबुक प भोजपुरिका नवहियन में बहुते हलचल देखे पढ़े के मिलत बा.\nएही बारे में फेसबुक पेज “अपनी भोजपुरी संस्कृति” के संचालक आ भोजपुरी कलाकार कमलजी मिश्रा कहले बाड़न कि भिखारी ठाकुर के प्रतिमा हर चर्चित जगहा लगावे के चाहीं. कमलजी मिश्रा के शिकायत बा कि भोजपुरी के कलाकार क्रिकेट खिलाड़ी सचिन के मंदिर बनवा सकेले बाकिर अपना भोजपुरी के भगवान के सन्मान करे ना आवे.\nलिखले बाड़न कि जब ले भोजपुरी के भगवान के मूर्ति ना लगावल जाई तब ले चुप ना बइठीहें.


टटका खबर : अतवार,9अगस्त 2015 (बलिया-छपरा) – टटका खबर\nभाजपा के एगो बड़ नेता आ सांसद रहल रामनाथ कोविंद के बिहार के राज्यपाल आ शिक्षाविद आचार्य देवव्रत के हिमाचल प्रदेश के राज्‍यपाल बनावल गइल बा. पेशा से वकील रहल 69 साल के रामनाथ कोविंद उत्तर प्रदेश के कानपुर से हउवें आ भाजपा के अनुसूचित जाति मोरचा के प्रमुखो रहल बाड़े. बिहार के नयका राज्यपाल के नियु्क्ति का खिलाफ नीतीश आ लालू मिल के विरोध करे के फैसला कइले बाड़े. नीतीश के कहना बा कि उनुका एह बात के जानकारी सीधे मीडिया से मिलल आ उनुका से एह बारे में कवनो सलाह मशविरा ना कइल गइल जबकि अइसन परंपरा बा.\nगैरकानूनी तरीका से शराब बेचे वाला दबंग आरा के महादलित बस्ती में शनिचर का दिने जम के उत्पात कइले सँ आ ओहनी के मारपीट आ गोलीबारी से पाँच जने घवाहिल हो गइलें. बतावल जात बा कि सहार थाना के पेरहाप गाँव में शराब बिक्री ले के एगो महादलित परिवार आ भट्टी संचालक का बीच विवाद का चलते ई बवाल भइल बा.\nजवन काम दस बरीस में ना हो सकल तवना के महजन चौदह महीना में कर देखवलसि केन्द्र में भाजपा सरकार आ शनिचरा का दिने दीघा-सोनपुर रेल सह सड़क पुल पर ट्रेन के इंजन चला के एकर ट्रायल कर देखवलसि. एह इंजन के हरी झंडी बान्द्रा से रेल मंत्री सुरेश प्रभु आनलाइन देखवलन आ एहिजा मौका पर मौजूद रहलें रेल राज्यमंत्री मनोज सिन्हा, स्वच्छता व पेयजल मंत्री रामकृपाल यादव अउर कौशल विकास राज्यमंत्री राजीव प्रताप रुढ़ी.\nबिहार के सगरी घर में बिजली चहुँपावे के राह साफ करत केन्द्र सरकार बिहार के सातो दिन चौबीसो घंटा बिजली मिले वाला राज्यन में शामिल क लिहलसि. 17 अगस्त के पटना में एकर एलान केंद्रीय ऊर्जा मंत्री पीयूष गोयल करीहें आ ओही दिने ऊ आ बिहार के बिजली मंत्री विजेंद्र प्रसाद यादव एह बाबत समझौता पत्र पर दस्तखतो करीहें. एहसे पहिले एह सूची में दिल्ली, आंध्र प्रदेश अउर राजस्थान के राखल गइल बा. आ जल्दिए झारखंड, उत्तर प्रदेश, उत्तराखंड, तेलंगाना आ पूर्वोत्तर राज्यनो ला योजना बना लीहल जाई.\nसारण जिला के तरैया-अमनौर मेन रोड पर बेलहरी गांव का नियरा शनिचर का दिने एगो कार से कचरा के छह बरीस के एगो स्कूली बच्चा के मौत हो गइल. कार वाला हादसा का बाद कार ले के भाग गइल आ नाराज लोग घंटन सड़क जाम क के विरोध जतवलें.\nछपरा नगर परिषद के नगर निगम बनावे के कसरत फेरू शुरू भइल बा. तीन बरीस पहिले तब के नगर विकास मंत्री छपरा शहर में एगो सभा में एकर एलान कइले रहलें बाकिर बाद में जनसंख्या के आधार पर एकरा पर रोक लाग गइल.\nसिवान जिला के गुठनी इलाका के जतौर चट्टी पर के सरकारी शराब का दुकान पर शुक के देर रात तीन गो अपराधी गोली चला के पचास हजार रुपिया लूट ले गइलें. तीनो बदमाश दू गो बाइक से आइल रहलें आ हथियारन से लैस रहलें. सेल्स मैन पर फायरिग क के ओकरा लगे राखल नकदी लूट ले गइले स. हालांकि थाना प्रभारी के कहना बा कि उनुका लगे एह बारे में कवनो शिकायत नइखे आइल.\nगोपालगंज में एगो छात्र नेता सचिन सिंह पर बवाल करे के मुकदमा दर्ज भइला का खिलाफ शनिचर का दिने विद्यार्थी सब विरोध मार्च निकालले आ थाना गेट अउर कलेक्ट्रेट गेट पर प्रदर्शन कइले.\nयूपी के महगांव आ काजीपुर का बीच शनिचर भोर में दू गो वाहन के टक्कर से पाँच गो श्रद्धालुअन के मौत ठाँवे पर हो गइल आ नौ जने घवाहिल हो गइले. जौनपुर के हरदौरी गाँव के एगो परिवार के लोग कौशांबी के कड़ा धाम में मां शीतला के दर्शन खातिर जात रहलें जब ई हादसा हो गइल.\nबलिया में यूपी सरकार के मंत्री लोग साइकिल चला के सपा के प्रचार करे में जुटल बा. एह मंत्रियन में कैबिनेट मंत्री अंबिका चौधरी, राम गोविंद चौधरी आ नारद राय शामिल रहलें. बाकिर एह लोग में से केहू एह दिसाईं कोशिश नइखे करत कि बलिया के बिजली पूरा मिल सको आ कवनो रुटीन बन पावो बिजली के आए जाए के.\nबलिया देवरिया के जोड़े वाला भागलपुर-तुत्तीपार पुल के रेलिंग तूड़त एगो ट्रक शुक का रात नीचे नदी में गिर गइल जवना से ओह पर सवार चालक समेत तीन जने बहुते घवाहिल हो गइलें. ट्रक मऊ के दुबारी से लकड़ी लाद के सलेमपुर देवरिया जात रहुवे.\nकेंद्र सरकार मणिपुर के भरोसा दिहले बावे कि नागा शांति समझौता के आखिरी रूप देबे का बेरा मणिपुर के नजरिया पर पूरा धियान दीहल जाई. काल्हु गृहमंत्री राजनाथ सिंह आ मणिपुर के मुख्‍यमंत्री ओकराम इबोबी सिंह का बीच मुलाकात में ई बात कहल गइल. पहिले एह समझौता के सराहे वाला पुर्वोत्तर के तीन गो राज्य के मुख्यमंत्री अब सोनिया गाँधी के दबाव में एह समझौता का खिलाफ बयान देत बाड़े.\nशनिचर रात जम्मू कश्मीर के कुपवाड़ा जिला के तंगधार सेक्‍टर में घुसपैठ करे वाला पाँच गो घुसपैठियन से सेना के मुठभेड़ होखला के खबर बा. ओने पकड़ाइल आतंकी नवेद के निशानदही पर ओकरा के टिकावे वाला आ सहायता देबे वाला चार जने के गिरफ्तार कर लीहल गइल बा.\nमुख्‍य निर्वाचन आयुक्‍त नसीम जैदी बिहार के दौरा का बाद कहलन कि चुनाव आयोग बिहार में चुनाव के तइयारियन से संतुष्ट बावे. कहलन कि वोदिंग का समय अर्धसैनिक बल तैनात कइल जइहें.\nवाराणसी जेल में दस बरीस के कैद के सजा भुगतत एगो नवही इग्नू के इम्तिहान में टाप कइले बा. 24 साल के अजीत कुमार सरोज इग्नू से डिप्लोमा इन टूरिज्म स्टडीज कोर्स के परीक्षा में ई मुकाम हासिल कइले.\nकाल्हु दिल्ली में नीतीश कुमार बिहार फाउन्डेशन के सभा में बोले खातिर जसहीं उठलन तसहीं करीब एक दर्जन नवही बिहार के खराब कानून व्यवस्था का खिलाफ नारेबाजी शुरु क दिहले. नीतीश एह विरोध के एगो साजिश के हिस्सा बतवलन.\nट्रेंटब्रिज में होखत पांच मैच के एशेज क्रिकेट श्रृंखला के चउथा टेस्‍ट मैच में मेजबान इंग्‍लैंड ऑस्‍ट्रेलिया के पारी आ 78 रन से हराके तीन-एक के अजेय बढ़त बना लिहले बावे. श्रृंखला के पांचवां आ आखिरी मैच 20 अगस्‍त से ओवल में खेलल जाई. ऑस्ट्रेलिया के कप्‍तान माइकल क्लार्क ओकरा बाद क्रिकेट से सन्यास ले लीहें.\nओडिशा पुलिस एगो स्वंयभू साधू सारथी बाबा के धोखाधड़ी आ दोसरा आरोपन में गिरफ्तार कर लिहले बिया. सारथी बाबा के खिलाफ कार्रवाई करे के मांंग ले के लोग प्रदर्शन करत रहुवे.\nकांग्रेस ठान लिहले बिया कि ऊ देश के जनता के ओकरा के सत्ता से हटावे के भरपूर बदला ले के रही. कवनो ना कवनो बहाने संसद के काम रोक के विकास ना होखे देबे खातिर तय क लिहले कांग्रेस के कहना बा कि अबहियों ऊ संसद ना चले दी जबले भाजपा सरकार ओकरा से बातचीत के ओकरा के मना नइखे लेत.\nTags: News in Bhojpuri, छपरा, टटका खबर, बलिया, भोजपुरी में खबर., सि‌वान


गुंजन पन्त कहिए दिहली आई लव यू – Anjoria\nआमतौर पर पहिले दू जने में प्यार होला, तब लोग एक दोसरा से कहलें “आई लव यू” आ फेर शादी होला. बाकिर सिनेमा भोजपुरी के स्टार अदाकारा गुंजन पन्त पहिले “सात फेरे” लेके शादी कइली फेरू कहली “आई लव यू” आ “भईल तोहरा से प्यार”. एह के बाद त रउरा समुझिए गइल होखब कि बात रियल लाइफ ना रील लाइफ के होखत बा.सुपर स्टार अभिनेता विनय आनन्द संगे गुंजन पन्त कई फिलिम कर चुकल बाड़ी. आ ओहमें एह दुनु के कई बेर शादियो हो चुकल बा. बाकिर अब जा के गुंजन विनय आनन्द संगे “भईल तोहरा से प्यार – आई लव यू” में आवत बाड़ी.\nसिनेमैटोग्राफर आ निर्देशक शाद कुमार के निर्देशन में बनत एह फिलिम के निर्माता लेखक आ गीतकार हउवें धर्मेन्द्र कुमार मौर्य, आ नृत्य निर्देशक ज्ञान सिंह हउवें. कलाकारन में विनय आनंद आ गुंजन पन्त के अलावा राजीव दिनकर, सिमरन, उपासना सिंह, आनंद मोहन, लालमन सिंह, मेहनाज़ खान, देव मल्होत्रा, शम्भू प्रसाद, अभिलाषा, आ बेबी फ़ारिया वगैरह के नाम बा.\nगुंजन पन्त के आवे वाली फिलिमन में लक्ष्मण रेखा, कोठा, यादव पान भंडार, आ राम लखन वगैरह बाड़ी सँ.


बलिया – Page 19 – टटका खबर\nआसाराम बापू के आवे का खिलाफ लड़िका सभ बवाल कटलें\nबलिया में आसाराम बापू २० फरवरी बुध के आवे वाला बाड़न. उनका आवे का खिलाफ आजु सतीश चन्द्र महाविद्यालय के विद्यार्थी आसाराम बापू के पुतला जरवले आ सड़क पर प्रदर्शन कइलें. छात्रन के विरोध एह पर रहल कि आसाराम बलिया की लड़िकी के साथे भइल बलजोरी का बाद आपत्तिजनक बयान काहे दिहले रहलें. तब आसाराम\nसड़क हादसा में दुइ जने घवाधुर\nफेफना, बलिया। फेफना रसड़ा रोड पर सिंहपुर चट्टी पर बुधवार के दिने एगो पियक्कड़ के बचावे में एगो इंडिका गाड़ी सड़क के किनारे गिटटी के ढेर से टकरा गउए आ खराब हो गउए जेवना से ओकर चालक आ एगो अउरी आदमी जेवन ओमे रहुए उ घवाधुर हो गउन स।\nएगो अधेड़ घवाधुर भइलन\nहल्दी, बलिया। जिला में नवका नवका आइल समाजवादी एम्बुलेंस नंदपुर के निवासी परशुराम पाण्डे के सड़क पार करत समय हल्दी चट्टीए पर धक्का मार दीहल सीह जेकरा चलते उ घवाधुर हो गइलन ह।\nनवका डीएम साहेब जिला में अइलन\nबलिया के नवका डीएम साहेब सत्यनारायण श्रीवास्तव बिअफे के आ के आपन कार्यभार संभारि लीहली। इहां के 1982 बैक के आईएएस हईं। कार्यभार ग्रहण कइला के बाद जनपद वासियन के शुभकामना दीहनीं ह आ कहनी ह कि शासन के नीतियन के आ दायित्वन के हम समुचित निर्वहन करब।\nमाई के गोदी से बचवा के ले भगलन स\nमनियर। बलिया। सतकू बाबा स्थान पर एगो विक्षिप्त मेहरारू के गोदी से ओकर ढाई महीना के लइका के बोलेरो गाड़ी में आइल कुछु आदमी छीनि के ले के भाग गइलन ह स। बतावल जाता कि बुधवार के रात एक बजे चार जने बोलेरो गाड़ी से आइ के झपटि के ओकरा गोदी से लइकवा के ले\nआंखि के निशुल्क आपरेशन भइल\nरतसर। बलिया। पचखोरा मार्ग पर सपा नेता प्रभात विश्वकर्मा के घरहीं पर गायत्री परिवार के ओर से आंख के 50 रोगियन के निःशुल्क आपरेशन भइल ह। आपरेशन डा॰ शत्रुघ्न सिंह कइलन ह।\nसड़क दुर्घटना में बलिया के तीन लोग मुअल\nलखनऊ के हिमसिटी में रहेवाला हरेन्द्र सिंह ठीकेदार के बेटी के बिआह बुधवार के रहुए ओमें तीन जने बलिया के गइल रहल। आ ओनी से राति के एक बजे अपना स्कार्पियो गाड़ी से लउटत रहल हो। बहुते तेज चलवला के कारन उ गाड़ी कब्जा से बाहर होके देवा रोड पर इलाहाबाद बैंक के नियरे हनुमान\nबलिया में यूरो गायनी सर्जिकल कार्यशाला के आयोजन\nआज अतवार, २ सितम्बर के बलिया में पहिला हाली एगो यूरो गायनी सर्जिकल कार्यशाला के आयोजन डा॰ महाबीर सिंह हास्पिटल पर भइल. एह सर्जिकल कार्यशाला में अहमदाबाद के इंस्टीच्यूट आफ किडनी डिजीज एंड रिसर्च सेंटर के गायनोकोलोजी विभागाध्यक्ष डा॰ विनीत मिश्रा, जे फाग्सी के यूरोगायनाकोलोजी समिति के चेयरमैनो हउवें, एक दर्जन औरतन के अलग अलग\nकर्मचारियन के हड़ताल से अँउजिया के बलिया के मुरली मनोहर टाउन दिग्री कॉलेज के प्राचार्य कॉलेज के अनियत काल ले ब्द कर दिहलें. एह चलते नया विद्यार्थियन के दाखिलो रुक जाई. कर्माचारियन के शिकायत बा कि प्रयोगशाला सहायक खातिर सीधे बहाली काहे कइल गइल. ओह लोग के कहना बा कि एहमें प्रोन्नति का आधार पर\nफर्जी कागजात पर रोजगार सेवक के नौकरी\nबलिया के नगरा ब्लाक के खैरानिस्फी गाँव के भुटेली यादव का शिकायत पर गाँवे के अरविंद यादव, ओह घरी के बीडीओ आ प्रधान, अउर एगो औरत रंजना यादव पर अदालत का आदेश का बाद पुलिस केस दर्ज कर के जाँच शुरु कर दिहले बिया. बार बार सिकायत कइला का बादो जब कवनो कार्रवाई ना भइल\nबलिया से सपा समर्थित साधना गुप्ता जीतली\nचितबड़ागाँव से पार्वती, सहतवार से स्वर्णप्रभा, बाँसडीह से मनोरमा सिहं, रेवती से जयश्री पाण्डेय, आ सिकन्दरपुर से सावित्री देवी जीतल बाड़ी. मनियर नगर पंचायत से मौजूदा अध्यक्ष ब्रह्मशक्ति संजय सिंह दुबारा जीतलें. रसड़ा नगरपालिका परिषद अध्यक्ष पद पर वशिष्ठ नारायण सोनी फेर जीतलें. जबकी भाजपा उनुका के टिकट ना दिहले रहुवे. बिल्थरा रोड से दिनेश\nअंधविश्वास का खिलाफ बलिया में अभियान के शुरूआत\nकाल्हु २६ जून के बलिया जापलिनगंज के राधाकृष्ण अकादमी में राष्ट्रीय बाल विज्ञान कांग्रेस बलिया का तरफ से एगो प्रशिक्षण शिविर के आयोजन भइल जवना के उद्घाटन बलिया के इनफारमेटिक आफिसर अहमद सऊद कइलन. खास मेहमान रहलें एनआईसी बलिया के अंजन गोस्वामी. एह शिविर में बाबा लोग के चमत्कारन के वैज्ञानिक जानकारी दिहल गइल जवना


तुलिप के नया रूप – Anjoria\nतुलिप के नया रूप\n‘धमाल कइल राजा’ में नकचढ़ी अउर घमंडी लड़िकी बनल तुलिप सिंह के अब प्रमोशन हो गइल बा. अब ऊ पुलिस में भर्ती होखे जात बाड़ी.\nहैरान मत होईं, काहे कि हम बात करत बानी उनुकर अगिला फिलिम ‘राजपूत पवन सिंह’ के, जवना में तुलिप सिंह एगो डी.सी.पी. के रोल में नज़र आवे वाली बाड़ी. बकौल एक्ट्रेस तुलिप सिंह ऊ अपना के रिपीट कइल पसंद ना करेली. ‘दे दे पिरीतिया उधार’, ‘गाँव की गंगा’, ‘के बनी दूल्हा’, ‘धमाल कइलऽ राजा’ अउर ‘काली’ ले ऊ आपन विविधता बनवले रखले बाड़ी. तुलिप के कहना बा कि ऊ कवनो एगो इमेज में बन्हा के रहल नइखी चाहत.\nअब देखे के बा कि तुलिप के ई नयका अवतार दर्शकन के कतना नीक लागऽता.\nरम गइलन रमण नैय्यर\nजब डबिंग में रो पड़लन अजय दीक्षित


देखिये दुनिया के 10 सबसे खूबसूरत महल । | Gyan Ki Dukan\nदेखिये दुनिया के 10 सबसे खूबसूरत महल ।\nचलिए देखते है दुनिया के सबसे खूबसूरत महलो को .\n1. मैसूर पैलेस, भारत\n2. पैना नेशनल पैलेस, पुर्तगाल\n3. स्कॉनब्रुन पैलेस, वियना\nBeautiful Palace in the world maysor palace begum palace


टटका खबर (मंगल, 14 अप्रैल 2015) – टटका खबर\n(सोमार, 13 अप्रैल के खबर)\nनई दिल्ली में छुआछूत खतम करे के अभियान के शुरुआत करत केन्द्रीय गृहमंत्री राजनाथ सिंह कहलन कि समाज के कमजोर आ छँटुआ हिस्सा का साथे जाति का आधार पर कवनो तरह के भेदभाव ना होखे दिहल जाई.\nजान जाईें जे एह घरी संघ के अभियान एही तरह के बा जवना में ऊ ‘एक गाँव के एक पनघट – एक मरघट’ के नारा दिहले बावे. हिन्दू समाज के कमजोरी के सबसे बड़ कारण इहे जातिगत भेदभाव रहल बा. अगर हिन्दू अपना बीच से एह भेदभाव के खतम कर देसु त देश में हिन्दूवन के दबावे वाला केहू ना रह जाई आ वोट बैंक पालिटिक्स हवा हो जाई. बाकिर वोट बैंक राजनीति करे वाला बहाना खोज खोज के हिन्दू समाज के अलग अलग तबका का बीच लड़ाई लड़वावत रहेलें.\nबिहार सरकार विकास मित्रन के मानदेय एक हजार रुपिया बढ़ा के सात हजार रुपिया महीना कर दिहले बिया. एह बात के एलान मुख्यमंत्री नीतीश कुमार पटना में उन्मुखीकरण कार्यक्रम में कइलन. कहलन कि उनकर सरकार अइसन इन्तजाम कर जाई कि एह लोग के ना त केहू हटा पाई ना ही एह लोग के मानदेय कम कर पाई.\nएह तरह के फैसला का बाद विकास मित्रन के काम से छुट्टी मिल जाई. जब ना त कवनो डर रही ना बन्धन.\nबिहार में नियोजित शिक्षकन के हड़ताल का चलते पढ़ाई बंद बा. कवनो स्कूल खुलतो बा त नियोजित शिक्षक लोग ओहिजा मारपीट करे चहुँप जात बा. जगहे जगह ई लोग डीईओ आ बीईओ के कार्यालयन पर ताला लगा दिहले बा.\nएहू लोग के सरकार से वइसने आजादी चाहीं जवना में कवनो काम ना करे के पड़े आ तनखाह पढ़ावे वाला मास्टरन से अधिका ना त बराबरे मिले. लागल रहऽ लोग चुनाव कपारे बा वोट का लालच में मिलियो सकेला.\nबिहार के मुख्यमंत्री नीतीश कुमार एलान कइले बाड़न कि राष्ट्रीय स्तर के गन्ना अनुसंधान संस्थान चंपारण में खोलल जाई. कहलन कि गन्ना उद्योग के संकट से उबारे ला चीनी के आयात बंद होखे के चाहीं.\nबाद में लोग के भले चीनी महँग खरीदे के पड़े, चीनी मिल मालिकन के मुनाफा होखी त चंदो देबे करीहें सँ.\nबेमौसम बरखा बूनी के दौर 15 अप्रैल ले चले के अनेसा जतावल गइल बा. कुछ जगहा बनेरियो गिर सकेला आ आन्हिओ आवे के अनेसा बा.\nबिहार के मुखिया, वार्ड सदस्य, सरंपच, पंच, पंचायत समिति सदस्य आ जिला परिषद सदस्यन के खाली पड़ल सीट पर उपचुनाव जून का महीना में करावल जाई. ई आखिरी उपचुनाव होखी काहे कि ओकरा बाद विधानसभा चुनाव के तइयारी शुरु हो जाई.\nयूपी के कुछ हिस्सा में सोमार का दिने बरखा बूनी पड़ल. कुछ जगहा तेज बरखा त कुछ जगहा झीसी पड़ के रहि गइल.\nगोरखपुर के दू बेर विधायक रह चुकल अधिवक्ता अवधेश श्रीवास्तव के अतवार देर रात 90 बरीस का उमिर में हार्ट फेल भइला से मौत हो गइल.\nबरखा से बरबाद किसान के जरला पर नून छीटत यूपी सरकार 75 आ 100 रुपिया के चेक बाँटत बिया. लूट के आलम इहो बा कि मरलो लोग आ कब्रगाहो का जमीन पर चेक जारी क दिहल गइल बा.\nउत्तर प्रदेश के रामपुर इलाका के 800 दलित मुसलमान बने के फैसला कइले बाड़न. ओह लोग के बस्ती हटावे के धमकी मिलल बा सरकारी अमला से आ आपन बस्ती बचावे के आखिरी कोशिश में एह लोग के लागत बा कि मुसलमान बन गइला का बाद ओह लोग के घर ना उजाड़ल जाई.\nजान जाईं कि ई इलाका आजम खाँ के ह आ एह इलाका में उनुका मरजी बिना पत्तो ना खड़के. आजम खान के प्रवक्ता के कहना बा कि सरकारी जमीन से कब्जा हटावल जात बा आ एह में मजहबी आधार पर कवनो भेदभाव नइखे कइल जात. एह बीच बरेली मसलक के मौलाना फुरकान रज़ा ओह लोग का बीच चहुँप गइल बाड़े आ मजहब बदले के तरीका समुझावत बाड़े.\nबिहार में भाजपा के सरकार बनवावे खातिर सगरी जोड़तोड़ बेकार लउके लागत बा जब संघ आ भाजपा के लोग सुशील मोदी का अलावे केहु दोसरा के एह जोग नइखे पावत जे भाजपा के नेतृत्व कर सके. नीतीश सरकार में उपमुख्य मंत्री रहल सुशील का चमचई से बाकी भाजपाई तब बहुते निराश रहलें. बाकिर सब कुछ का बावजूद लागत बा कि सुशीले का भागे सिकहर तूड़ल जाई भले नदिया में कुछ भेंटाव चाहे ना. मंगल का दिने पटना के गाँधी मैदान में भाजपा के सभा होखे जा रहल बा. देखल जाव कि भाजपा के राष्ट्रीय अध्यक्ष अमित शाह एह बारे में कवनो एलान करत बाड़न कि ना.\nतीन देश के यात्रा पर निकलल प्रधानमंत्री नरेंद्र मोदी सोमार का दिने जर्मनी के हैनोवर बिजनेस समिट में निवेश के नेवता दे के बर्लिन चहुँपले. एयरपोर्ट पर प्रवासी भारतीयन में मोदी के जबरदस्त क्रेज लउकल. जानकार बतावत बाड़े कि एहसे पहिले कवनो पीएम का यात्रा का दौरान अइसन उछाह ना लउकत रहे आ दूतावास के लोग केहू तरह से कुछ लोग के बटोर पावत रहुवे.\nसुप्रीम कोर्ट के फैसला आइल बा कि कवनो मरद मेहरारू अगर एक साथे जोड़ी बना के रहत बाड़ें त ओह लोग के शादीशुदा मानल जाई आ ओह हालत में संगे रहे वाली औरत के पत्नी का तरह ओकरा संपति पर हक मानल जाई. एह बात के विरोध करेवाला के पूरा सबूत देबे के पड़ी कि ई लोग बिआहल ना रहुवे.\nपाकिस्तान के अदालत के आदेश आइल बा कि मुंबई हमला के आरोपी मास्टरमाइंड जकी उर रहमान लखवी के मामिला पर अगर दू महीना का भीतर सुनवाई पूरा नइखे होखत निचली अदालत में त लखवी के जमानत रद हो जाई.\nमंगल का दिने आआपा के बागी गुट के बइठक गुड़गांव में होखे वाला बा. एह बइठक के स्वराज संवाद के नाम दिहल गइल बा आ आआपा का तरफ से अपना कार्यकर्तन के धमकावल गइल बा कि एह में शामिल होखे वाला के पार्टी विरोधी मानल जाई आ ओहू लोग के पार्टी से निकालल जा सकेला.\nछत्तीसगढ़ में नक्सलियन के कहर थथमे के नाम नइखे लेत. पिछला तीन दिन में चार गो हमला कर चुकल बाड़े सँ ई अपराधी जवना से नाहियो त एक दर्जन जवानन के मौत हो चुकल बा.\nजम्मू कश्मीर के पुलवामा जिला के त्राल में सोमार का दिने आतंकियन आ सुरक्षाबल का बीचे भइल मुठभेड़ में हिजबुल मुजाहिद्दीन के कमांडर बुरहान मुजफ्फर वानी के बड़का भाई खालिद मरा गइल जवना का बाद इलाका के लोग नाराज होके सुरक्षा बल के जवानन के निशाना बना के पथराव करे लागल.


भाजपा के एक और गलत-ज्ञानी | ! मेरी अभिव्यक्ति ! | Reader Blog\nPosted On7Jul, 2015 Celebrity Writer, Others, पॉलिटिकल एक्सप्रेस में


केजरीवाल – टटका खबर\nकेजरीवाल के बिना बतवले सुरक्षा दीहल जात बा\nनयी दिल्ली।0 जनवरी (वार्ता) दिल्ली के मुख्यमंत्री अरविंद केजरीवाल के बिना बतवले दिल्ली पुलिस के सुरक्षा दीहल जाए के बात आजु केद्रीय गृहमंत्री सुशील कुमार शिंदे कहले. अपना हर महीना होखे वाला संवाददाता सम्मेलन मे शिंदे कहलन कि केजरीवाल के मना कइला का बावजूद उनका के सुरक्षा दीहल जात बा काहे कि अइसन कइल गृह\nनयी दिल्ली, 09 जनवरी (वार्ता) आ आपा के राष्ट्र आ जनता विरोधी नीतियन का खिलाफ भाजपा दिल्ली में राष्ट्रपिता महात्मा गांधी के समाधि राजघाट प काल्हु दस जनवरी के धरना दी, एह बारे में बतावत प्रदेश इकाई अध्यक्ष विजय गोयल आ पहिले अध्यक्ष रहल विजेन्द्र गुप्ता कहले कि कश्मीर मुद्दा पर जनमत संग्रह के बात,\nआआपा प्रधानमंत्री पद खातिर केजरीवाल के नाम चलवलसि\nनयी दिल्ली 04 जनवरी (वार्ता) राजधानी दिल्ली मे सरकार बनवला से उत्साहित आ आपा अब अपना नेता अरविंद केजरीवाल के देश के प्रधानमंत्री बने के सपना देखे लागल बिया. बाकिर अरविंद केजरीवाल के कहना बा कि उ लोकसभा के चुनाव ना लड़ीहें. आ के प्रधानमंत्री बनी इ बात खास ना होके जनता के महँगाई आ


साहित्यिक चोरी : समस्या आ समाधान – भोजपुरी साहित्य सरिता\nसाहित्यिक चोरी : समस्या आ समाधान\nहाल ही में सोशल मीडिया प्लेटफार्म प एगो ममिला बहुत चरचा में रहे, जहंवा भोजपुरी के एगो साहित्यकार आ गीतकार प चंचरीक जी के लिखल प्रसिद्द गीत ‘चरखवा चालू रहे’ कॉपी कर के बहुत मामूली हेर-फेर के संगे एगो पत्रिका आ इन्टरनेट प आपन नांव से छपवावे के आरोप लागल. आरोप-प्रत्यारोप के लमहर दौर चलल, फेर बाद में उ साहित्यकार महोदय के वेबसाइट एडिट करवा के आपन नांव हटावे के परल. एह सब के बीच एगो जवन सबसे दुखद बात रहल उ ई कि कई गो भोजपुरिये समाज के लोग कवनो ना कवनो तरीका से या त ममिला दबावे के कोसिस कईल ना त उ ‘साहित्यिक चोरी’ के गलती सुधारे के बजाय गलती प आवाज़ उठावे वाला के ट्रोल कईल. हालाँकि, हरमेसा अंत में सचाई के जीत भईल बा आ इहो मुद्दा में भईल. भोजपुरी साहित्य संसार में साहित्यिक चोरी के ई कवनो नया भा पहिलका ममिला ना रहे. एकरा से पहिलहूं अईसन केस भईल बा आ आजुवो हो रहल बा आउर ना ई साहित्यिक चोरी खलिहा भोजपुरिये साहित्य में बा. सांच पूछीं त ‘साहित्यिक चोरी/ बौद्धिक चोरी/ प्रज्ञा चोरी/ मेधा चोरी’ हर अंतर्राष्ट्रीय भाषा के साहित्य के समस्या रहल बा. हम एह आलेख के २ भागन के जरिये पाठक लोगन के सोझा ‘साहित्यिक चोरी’ के मूल समस्या, कारन आ निदान प चरचा करे के चाहब. आलेख के उद्देश्य ई रही कि भोजपुरी साहित्य के सुधी पाठक लोग जागरूक होके साहित्यिक चोरी रोके में जोगदान देस भोजपुरी साहित्य के अकादमिक छात्र एकरा बारे में जानस.\n‘साहित्यिक चोरी’ के अंग्रेजी में ‘Plagiarism’ कहल जाएला जवना के उत्पति लैटिन शब्द ‘Plagiarius’ से भईल बा जेकर मतलब ह ‘अपहर्ता या अपहरण करे वाला’. एकर क्रिया पद ह ‘Plagiare’ जेकर अर्थ ह ‘अपहरण कईल’. कुछ स्रोत से मिलल जानकारी के अनुसार ‘प्लैगियारिज्म’ शब्द के प्रचलन १७ वीं शताब्दी से भईल जब एगो अँगरेज़ नाटककार आपन साहित्यिक कृति के चोरी के सन्दर्भ में एकर उपयोग कईले रहन.\nपरिभाषा के रूप में समझल जाव त दोसरा के मौलिक लेखन, विचार (idea), कलाकृति, शैली, आदि के गलत ढंग से आपन मौलिक कृति के रूप में प्रचारित- प्रसारित कईल ‘प्लैगियारिज्म’ भा ‘साहित्यिक चोरी’ कहल जाएला. साहित्यिक चोरी करे वाला मूल लेखक के श्रेय ना देवे आ ना मौलिक स्रोत के सही-सही उल्लेख करेला. कवनो मूल स्रोत से लिहल विचार में हेर-फेर करके नया रूप में परोसलो अंतर्राष्ट्रीय मानक के अनुसार साहित्यिक चोरी कहाई. एह परिभाषा के विस्तृत कर के देखल जाव साहित्यिक चोरी उ कहल जाई जवना में कवनो लेखक दोसरा के मौलिक कृति के आपन बता रहल बा, बिना क्रेडिट/सन्दर्भ दिहले लेखन/विचार/शैली के नकल करता, मूल स्रोत में अगर उद्धरण चिन्ह (quotatation mark) बा त ओकर विलोप करता, मूल स्रोत के गलत जानकारी दे रहल बा आ मूल वाक्य के नकल के दौरान शब्दन में हेर-फेर करता. अंतर्राष्ट्रीय अकादमिक स्तर प इ सब के साहित्यिक चोरी के श्रेणी में राखल गईल बा आ ई परिभाषा खलिहा साहित्यिक लेखन तक सीमित नईखे, बलुक फोटोग्राफ, विडियो, संगीत-नृत्य सभ के क्षेत्र में मान्य बा.\nजाहिर बा कि साहित्यिक चोर के उद्देश्य के पाछे बिना कवनो मूल शोध भा लेखन के आपन नांव, यश में बढ़नती, अकादमिक डिग्री प्राप्त कईल, आर्थिक लाभ लिहल, नोकरी में प्रमोशन आ सम्मान आदि के चाह होखेला. साहित्यिक चोरी करे वाला सफलता के शार्ट कट राह खोजेला.\nसाहित्यिक चोरी क़ानूनी सन्दर्भ में दंडनीय अपराध तब तक ना ह जब तक उ कॉपीराइट उल्लंघन भा बौद्धिक सम्पदा कानून/ पेटेंट अधिनियम के उल्लंघन ना करत होखे. तबो अईसन किसिम के चोरी नैतिक आधार प कतहूं से समाज में सकारल ना जा सके. बौद्धिक चोरी दोसर केहू के बौद्धिक क्षमता के नीचा देखावे, मूल लेखक के काम के महत्त्वहीन करके ओकर साहित्यिक योगदान के मिटावे के प्रयास ह. जदी साहित्य समाज के आईना ह त साहित्यिक चोरी समाज के सबसे निचला स्तर के चोरी ह. बौद्धिक चोरी पकड़ा गईला प करे वाला चोर के सामाजिक आ आर्थिक हानि उठावे खातिर तईयार रहे के चाहीं. साहित्यिक चोर से बढ़ के त उ गुनाहगार बा जे जानत-बुझत अईसन चोरी के प्रोमोट करता भा तोप के राखे के प्रयास करता. क़ानूनी स्तर प साहित्यिक चोरी के दंडनीय अपराध ना होखला के वजह से हाल-फिलहाल में अकादमिक क्षेत्र में एकर उपयोग पीएचडी आदि उपाधि खातिर जम के होखे लागल ह. संसार के लगभग हर देस के विश्वविद्यालय आ शोध संस्थानन में एकरा के रोके खातिर लगातार उपाय हो रहल बा. हमनी के देस भारत में यूजीसी प्लैगियारिज्म अधिनियम, २०१८ ई में प्रभाव में आईल. एह अधिनियम में साहित्यिक चोरी में चोरी कईल कंटेंट के प्रतिशतता के आधार प अलगा-अलगा दंड के बेवस्था कईल बा. आज देस के लगभग हर विश्वविद्यालय आ प्रतिष्ठित पत्रिका-जर्नल भीरी एकरा प रोक लगावे वाला सॉफ्टवेयर मौजूद बा. एकरा प चरचा आलेख के अगिला अंक में होई फ़िलहाल ई समझल जाव कि साहित्यिक चोरी कॉपीराइट उल्लंघन आ ट्रेडमार्क उल्लंघन से अलगा कईसे बा?\nसाहित्यिक चोरी बिना कवनो क्रेडिट दिहले कवनो मूल कृति के समूचा भा आंशिक कॉपी, मौलिक विचार/शैली के कॉपी, मूल स्रोत के गलत भा ना उल्लेख कईल ह. जबकि कॉपीराइट उल्लंघन में कवनो कॉपीराइट सामग्री जईसे आलेख, चित्र, विडियो, संगीत आदि के नकल कईल आवेला. कॉपीराइट सामग्री में एगो कॉपीराइट नोटिस रहेला जवन आम जन के सूचना देवेला कि एकर मूल अधिकार केकरा भीरी बा आ ओकरा से बिना अनुमति के सामग्री के उपयोग क़ानूनी रूप से दंडनीय बा. साहित्यिक चोरी जब कॉपीराइट सामग्री से कईल जा रहल बा त कॉपीराइट स्वामी साहित्यिक चोर प मुकदमा कर सकेला. प्रकाशन के दुनिया में कई बेर अईसन ममिला आवेला जब चोर बहुत सारा अईसन सामग्री जवना के कॉपीराइट कुछ समय के बाद खतम हो गईल होखे या सामग्री आउट ऑफ़ प्रिंट बा त ओकरा से नकल करेला. अईसन चोरी कॉपीराइट उल्लंघन में भले ना आवे बाकी नैतिक रूप से गलत काम ह. अईसन चोरी पकड़ा गईला प सामाजिक प्रतिष्ठा में हानि कर सकेला.\nट्रेडमार्क उल्लंघन तब होखेला जब कवनो व्यावसायिक ब्रांड के टाइटल, स्लोगन, प्रचार सामग्री, सामान बनावे वाला फार्मूला/ सामग्री आदि के नकल होखे लागेला. इहो दंडनीय अपराध ह.\nसाहित्यिक चोरी कई तरीका के हो सकेला. ग्लोबली देखल जाव त बौद्धिक चोरी के कुछ महत्त्वपूर्ण किसिम के चरचा बहुत साधारन शब्दन में करे के कोसिस हो रहल बा—\nकॉपी-पेस्ट / डायरेक्ट प्लैगियारिज्म :- ई अईसन तरीका के साहित्यिक चोरी ह जेकरा में कवनो मूल कृति के यथारूप बिना कवनो हेर-फेर कईले नकल कईल गईल होखे आ ओह मूल कृति के कवनो सन्दर्भ भा क्रेडिट ना दिहल गईल होखे.\nसांकेतिक रूप से शब्दन में बदलाव (Paraphrasing):- एह तरीका के साहित्यिक चोरी में मूल पैराग्राफ के कुछ वाक्य के क्रम भा कुछ शब्दन के क्रम में हेर-फेर कईल होखे. जदी मूल स्रोत से नकल करे घरी कुछ शब्दन में सांकेतिक रूप से माने मामूली हेर-फेर करके नया रूप में परोसल जाए त उहो एही किसिम के साहित्यिक चोरी कहाई.\nमोज़ेक प्लैगियारिज्म :- कई बेर साहित्यिक चोर ‘पैचवर्क’ भा ‘मोज़ेक लेखन’ करेला जब उ कई गो अलगा-अलगा स्रोत से नकल करेला आ सभके मिला के एगो लेख तईयार करेला हालाँकि मूल idea में कवनो बदलाव ना होखे.\nआत्म साहित्यिक चोरी (self-plagiarism / auto plagiarism) :- अईसनो देखे में आवेला कि कोई लेखक आपने मूल कृति / आलेख के एक से अधिका जगह कबो तनिकी सा बदलाव करके त कबो बिना बदलावे के छपवा भा उपयोग में ले आ रहल बा. अकादमिक क्षेत्र खास क के शोध आदि में एह तरीका के चोरी प्रचलित बा.\nसाहित्यिक चोरी से बांचे के उपाय, एकर समाधान, भोजपुरी साहित्य जगत में बौद्धिक चोरी प एगो छोटहन चरचा आलेख के अगिला भाग में …..\nरवि प्रकाश सूरज\nसदस्य (शासी निकाय), मैथिली-भोजपुरी अकादमी, दिल्ली सरकार. शोधछात्र, स्नातकोत्तर भोजपुरी विभाग, वीर कुँवर सिंह विश्वविद्यालय, आरा. सम्पादक मंडल सदस्य, प्रकाशन समिति, बिहार समाज विज्ञान अकादमी, पटना.\nआलेख/निबंधरवि प्रकाश सूरज\nसाहित्य अकादमी भाषा सम्मान-2021\nसाइबर अपराध की आतंकी हमला ?


सगरी खबर भोजपुरी में (शुक, 10 जुलाई 2015) – टटका खबर\nप्रधानमंत्री नरेन्‍द्र मोदी आ पाकिस्‍तान के प्रधानमंत्री नवाज शरीफ आजु ऊफा में आपस में बतियवलें. नवाज शरीफ अगिला साल पाकिस्तान में होखे जा रहल सार्क शिखर सम्मेलन खातिर मोदी के नेवता दिहलन जवना के मोदी सकार लिहलन. अब अगिला साल पीएम मोदी पाकिस्तान के यात्रा करे ला तइयार हो गइल बाड़न. आजु के बातचीत के सबले खास बात ई रहल कि एहमें काश्मीर के जिक्र ना भइल आ पाकिस्तान मनलसि कि आतंकवाद का खिलाफ कड़ा कार्रवाई करे के जरूरत बा.\nसत्ता का लालसा में नीतीश हबड़ा गइलन आ लालू का गोदी में जा बइठे के गलती क दिहलन. दोसरा तरफ लालू गबड़ा गइलन आ उनुका पते ना चलल कि कब उनकर वोट समूह उनका काबू का बहरी चल गइल. हाल ई भइल कि विधानपरिषद के चुनाव में एह लोग के ‘महागठबन्हन’ के महाहार हो गइल आ सगरी घेराबन्दी का बावजूद भाजपा आ ओकर राजग आपन पताका फहरा लिहलसि. एह जीत के फायदा ई भइल कि दू महीना बाद होखे वाला विधानसभा चुनाव में ओकर हवा बरियार हो गइल काहे कि लोग देख लीहल कि राजद आ जदयू के गठबन्हन में बेंवत नइखे रहि गइल कि ऊ भाजपा के हरा सको. नीतीश आ लालू के सोच रहुवे कि विधानपरिषद के चुनाव में चुनले प्रतिनिधि वोट देलें आ ओह लोग के वोट अपना उमीदवार खातिर बिटोरल जा सकेला. एहीसे ई लोग विधानपरिषद चुनाव के अतना तूल दे दीहल. आ अब जब भाजपा के जीत हो गइल तब तरह तरह के बहाना बनावे में लागल बा लोग. जदयू त इहाँ ले कहे लागल बिया कि भाजपा अपना धनतंत्र का बल पर चुनाव जीत लिहलसि आ अब जब महागठबन्हन चेत गइल बा त विधानसभा चुनाव में आपन हालत जीत लायक बना ली.\n24 सीट पर भइल एह चुनाव में भाजपा के एगारह आ लोजपा के एक सीट पर जीत भइल बा. राजग के कुल तेरह गो सीट मिलल बा जबकी जदयू के 5, राजद के 4, आ कांग्रेस के 1 सीट मिला के ‘महागठबन्हन’ के महज 10 सीट. एक सीट के परिणाम अबहीं आवे वाला बा. छपरा, सिवान, आ गोपालगंज में भाजपा राजद के पटखनी दे दिहले बिया आ तीनो जगहा आपन परचल फहरावे में सफल हो गइल बिया. कटिहार से जीतल निर्दलीय भाजपा के समर्थन से जीतल बाड़े.\nअमरीकी साप्ताहिक पत्रिका “न्यूज़वीक” एह बात पर चिन्ता जतवले बिया कि भारत चीन आ रुस के नयका पूर्वी गठबन्हन में दुनिया के अतना देेश शामिल होखेवाला बाड़न कि दुनिया के आधा आबादी एकरा तरे आ जाई. कहले बिया कि पश्चिम के देश एह तहर के गठबन्हन का बारे में अनजान बाड़े अबहीं ले बाकिर एह लोग के चेते के जरूरत बा.\nवो बात जिसका सारे फसाने में जिक्र न था वो बात उन्हें बहुत नागवार गुजरी है. भाजपा में रहि रहि के कुछ लोग के लालसा अफनाए लागेला आ लोग बिना मतलब के बयानबाजी करत आपन भाव बढ़ावे के कोशिश क देलें. बिहारी बाबू अइसने नेता हउवन जिनका पते नइखे कि ऊ अपना बयानबाजी से आपने नुकसान कर लेत बाड़न. शुक का दिने फेरू कह पड़लन कि आडवाणी जी के कमी खलत बा आजु भाजपा में. जबकी आडवाणी जी सही सलामत जिन्दा बानी आ रहि रहि के उहोें के आपन उलटबाँसी लेत रहीलें.\nसोनिया के इफ्तार पार्टी में लालू यादव शामिल ना हो पइहें काहे कि ऊ खुद ओही दिने पटना में आपन इफ्तार पार्टी करे वाला बाड़न. ऊ जमाना गइल जब देश सेकूलर आ कम्यूनल का विवाद में पड़ल रहत रहुवे. अब त बस हिन्दुत्व आ हिन्दुत्व विरोधी दू गो धारा रहि गइल बा आ सगरी सेकूलर जमात हिन्दुतव विरोधी खेमा में शामिल हो गइल बाड़न. एह लोग के हिन्दुवन के फिकिर ना रहे बाकिर अपना मुस्लिम वोट बैंक के बरियार बनवले राखे के कवनो मौका ना छोड़सु. ऊ त देश के सौभाग्य बा कि मुस्लिम जमात राजनीति के एह खेल के समुझे लागल बा आ गँवे गँवे ऊ हिन्दुत्व विरोधी गोल के चालबाजी से फरके रहे लागल बा.\nमानसून सुस्त पड़ गइला का चलते खरीफ फसलन के बुआई में देरी होखत बा. हालांकि आजु आ काल्हु बरखा होखे के भरपूर उमेद बा. एह बीच घाघरा समेत अनेके नदियन के पानी में कमी भइल बा. गोण्डा, बलरामपुर, बहराइच आ बाराबंकी के किनार वाला इलाकन में बाढ़ के पानी घटे लागल बा बाकिर कटान तेेज हो गइल बा. मथुरा, आगरा, आ इलाहाबाद में यमुना के पानी नीचे गिरल बा. मिर्जापुर, वाराणसी, गाजीपुर आ बलिया में गंगा उफान पर बाड़ी. कुशीनगर जिला में बूढ़ी गण्डक अफनाइल बाड़ी.\nसतरह गो महापिछड़ी जाति के अनुसूचित जाति में श‌ामिल करे खातिर दबाव बनावे का मकसद से मल्लाह जाति के लोग मछुआ महासंघ का बैनर में दिल्ली में 29 जुलाई का दिने संसद के घेराव करी.\nबिहार में कांग्रेस के दयनीय हाल देख पार्टी चिन्ता में डूबल बिया कि कइसे बिहार में कांग्रेस के उबारल जाव.\nसिमुलतला आवासीय विद्यालय के सुरक्षा के जिम्मा सशस्त्र सीमा बल का हवाले कर दीहल गइल बा. काहे कि नक्सली एह स्कूल के बंद करावे के धमकी दिहले बाड़े सॅ.\nसीबीएसई 25 जुलाई का दिने होखे वाला मेडिकल प्रवेश परीक्षा खातिर ड्रेस कोड जारी कइले बिया. लड़िकन के पाजामा आ टी शर्ट में आ लड़िकियन के सलवार कुर्ता पहिर के आवे के कहल गइल बा. गोड़ में जूता ना होखे के चाहीं. सभे के चप्पल पहिर के आवे के कहल गइल बा.\nजकात लेबे खातिर जुटल बड़हन भीड़ का बीच भगदड़ मच गइला का चलते शुक का दिने बांगला देश के मैमनसिंह शहर में नाहियो त 21 लोग के जान चल गइल आ बहुते लोग घवाहिल हो गइल.\nमसूरी में लाल बहादुर शास्त्री प्रशासनिक अकादमी के सुरक्षा चौकी में तैनात एगो जवान शुक का दिने अपना साथियन पर गोली चला दिहलसि जवना से एगो सब इंस्पेक्टर के मौत हो गइल आ एगो जवान घवाहिल हो गइल. गोली चलावे वाला जवान बाद में जंगल ओर परा गइल. ओकरा के खोजे खातिर कांबिंग कइल जात बा.\nकरीब एक महीना पहिले गायब भइल कोस्टगार्ड के डोर्नियर विमान के मलबा आ फ्लाइट डाटा रिकॉर्डर शुक का दिने तमिलनाडु में समुद्र का 950 मीटर गहराई में मिल गइल. अपना तरह के ई पहिला अभियान रहुवे भारत में.\nमध्‍यप्रदेश में प्राइवेट मेडिकल आ डेन्‍टल कॉलेजन में दाखिला खातिर 12 जुलाई का दिने होखे वाला प्रवेश परीक्षा – डीमैट के रद्द क दीहल गइल बा. नया तारीख के एलान बाद में कइल जाई.\nबम्बई शेयर बाजार के सेंसेक्स आज 88 अंक बढ़ल त निफ्टी 32 अंक.\nभारतीय अंतरिक्ष अनुसंधान संस्थान (इसरो) अपना रॉकेट से आजु शुक का दिने 1,440 किलोग्राम वजन के पांच गो ब्रिटिश उपग्रहन के अंतरिक्ष में भेज दिहलसि. ई भारत के सबले बड़का कामर्शियल प्रक्षेपण रहुवे.\nछह देश का बीच होखे वाला वॉल्‍वो इंटरनेशनल अंडर-21 हॉकी टूर्नामेंट खातिर भारत के टीम के एलान क दीहल गइल आजु. ई 18 से 25 जुलाई का बीच नीदरलैण्‍ड में होखी आ भारत, नीदरलैण्‍ड, जर्मनी, इंग्‍लैण्‍ड, बेल्जियम अउर न्‍यूजीलैण्‍ड एहमें शामिल होखीहें.\nहरारे में तीन गो एकदिना मैचन के पहिला मैच मेें भारत चार रन से जिम्बाब्वे के हरा दिहलसि. भारत 256 रन के लक्ष्य दिहले रहुवे जवना के जबाव में जिम्बाब्वे महज 251 रन बना पवलसि खेल खतम होखे के बेरा ले आ ओकर सात गो विकेट उधिया चुकल रहुवे तबले.\nभारत के सानिया मिर्ज़ा आ स्विट्जरलैंड के मार्टिना हिंगिस के जोड़ी विम्बल्डन टेनिस टूर्नामेंट के महिला डबल्स के फाइनल में पहुंच गइल बा. आजु ई जोड़ी सेमीफ़ाइनल में अमरीकी जोड़ी के हरा दिहलसि.


कटर - विकिपीडिया\nकटर (अंगरेजी: पेंसिल शार्पनर चाहे पेंसिल प्वाइंट; आयरलैंड मे पेरेर भा टॉपर) एगो अऊजार हटे जेकरा पेंसिल के छिल के ओकर नोखि के तेज कईल जाला। एकर संचालन मनई करेला चाहे कोनो मे मोटरो लागल रहेला। कोनो कोनो कटर प ढकना लागल रहेला जेकरा पेंसिल मे छिलकोइया बिगे बजी हटाई दिहल जाला।\nहाथ से इस्तेमाल होखे वाला कटर\nमोटर से इस्तेमाल होखे वाला कटर\nकटर से पहिले पेंसिल के छुड़ी से तेज कईल जात रहे। कटर बनला के बादि इ काज बहुते सरल हो गइल आ पेंसिल बेसी नीमन से छिलाए लागल।\nकटर बनावे के सुरुआत फ्रांस मे भइल, जब एगो फ्रंसिसी पुस्तक एगो सिए बाउचर के कटर कर आविष्कार दिया बिस्तार से लिखलस। उहां के पैंटोग्राफ प काज करत रहीं आ उहाँ के पेंसिल छिले ला एगो निमन अउजार के दरकार रहे। बाउचर के जंत्र बहुते नीमन रहे आ देस हुनकर एकरा ला देस बिदेस मे तारिफो भइल। बाकिर बाउचर एपे पटेंट ना लिहलन।\nबर्नार्ड लेसिमोन कटर के पेटेंट ला 1828 मे अर्जी दिहलन एह पेंटेंट प पेरिस के एगो दोकान कटर बेचलस आ बनईलस। 1833 मे इंग्लैंड के कुपर आ एकस्टाइन, स्टीलॉक्सिनन नाम से एगो पेटेंट लेलन, जेमे दुगो रेती नब्बे डिग्री के कोन प लगाई के सिसम के काठ प लगावल रहे। ई आजु ले बाँचल सभ से पुरान कटर बा।\n1830 आ 1840 के दसक मे पेरिस केह ढेर जाना जइसे, फ्रनकोइस जोसेफ कटर बनावे मे लागल रहें।\n↑ Gerry Coughlan; Martin Hughes (2007). Irish Language and Culture. Lonely Planet. प. 74. ISBN 978-1-74059-577-3.\n↑ Recueil de la Société polytechnique: ou Recueil industriel, manufacturier, agricole et commercial, de la salubrité publique, ... (French में). Société polytechnique. 1822. पप. 290–295.\n↑ Grahl, André. "History of pencil sharpeners and pointers -1850 Lassimone, Cooper/Eckstein, Lahausse". patent-infos.de. ओरिजनल से 13 November 2019 के पुरालेखित. पहुँचतिथी 2019-03-01.\n↑ Hülsse, Julius A. (1841). Allgemeine Maschinen-Encyclopädie: A - Beu (German में). Voss. प. 247.\n↑ Description des machines et procédés spécifiés dans les brevets d'invention, publ. par C.P. Molard. [With] Table générale des vingt premiers volumes... (French में). 1835. पप. 583, 81–83.\n↑ Repertory of patent inventions and other discoveries and improvements in arts, manufactures and agriculture (English में). Macintosh. 1833. पप. 318–319.\n↑ Mechanic's Magazine, Museum, Register, Journal & Gazette (English में). Knight and Lacey. 1837. प. 185.\n↑ "RARE ANTIQUE EARLY PATENT PENCIL SHARPENER 1830s - COOPER & ECKSTEIN STYLOXYNON". Worthpoint (English में). ओरिजनल से2March 2019 के पुरालेखित. पहुँचतिथी 2019-03-01.\n↑ Bulletin de la Société d'encouragement pour l'industrie nationale (French में). Société d'encouragement pour l'industrie nationale. 1834. पप. 406–407.\n"https://bh.wikipedia.org/w/index.php?title=कटर&oldid=722319" से लिहल गइल\nLast edited on 20 जून 2022, at 10:08\nएह पन्ना पर आखिरी बेर संपादन 20 जून 2022 के 10:08 बजे भइल रहल।


बॉलीवुड के बड़की तकनीकी टीमन के जमावड़ा लागल बा ‘बिगुल’ में – Anjoria\nभोजपुरीओ फिलिमन में अब जम के पइसा खरचल जाए लागल बा आ हिंदी सिनेमा के बड़हन तकनीकी टीमन के लगावल जा रहल बा फिलिम निर्माण में. सलमान खान के फिल्म ‘दबंग’ अउर ‘वांटेड’ समेत अनेके हिट फिलिमन के संगीत निर्देशक साजिद वाजिद साथे जुड़ल आमिर खान अब भोजपुरी फिल्म ‘बिगुल’ में बैक ग्राउण्ड म्यूजिक देत बाड़ें जबकि संगीतकार हउवें नजाकत सुजात जे संगीत जगत के जानल मानल नाम हउवें. नजाकत सुजात संगीतकार ख़य्याम से जुड़ल रहलें जिनकर दिहल फिल्म ‘रजिया सुल्तान’ आ ‘उमराव जान’ के संगीत लोग आजु ले याद करे ला. ‘बिगुल’ के संगीत भोजपुरी सिनेमा में बदलाव के दौर ले आई अइसन बतावल जात बा.


बनियापुर – टटका खबर\nबलिया के गोन्हिया छपरा के मुन्ना सिंह के हत्या का मामिला में आरोपी दीनानाथ सिंह बुध का दिने छपरा के कोर्ट में सरेंडर क दिहलन. एह मौका पर उनकर भाई आ बनियापुर से राजद विधायक केदारनाथ सिंह समेत अनेके लोग अदालत मे॓ मौजूद रहुवे. सरंडर का बाद दीनानाथ का तरफ से जमानत के अरजी डालल\nबनियापुर में मेहरारू के गरदन दबा के मुआ दिहलसि ओकरे मरद\nपता ना कवना बात के झगड़ा रहल बाकिर झगड़ा अइसन भइल कि सारण जिला के बनियापुर के कन्हौली मनोहर मिस्कारी टोला मे अतवार का दिने एगो आदमी अना मेहरारू के गरदन दबा के मुआ दिहलसि. बाद मे उ लाश के ठिकाना लगावे के कोशिशे कइलसि बाकिर सफल ना हो पावल. पुलिस ओकरा के गिरफ्तार क\nस्कूल के चापाकल में जहर से चार गो लड़िका बेमार\nसाल भर पहिले सारण के मशरख में धरमासती गंडामन नवसृजित प्राथमिक विद्यालय में भइल मिड डे मील हादसा के साल भर बाद बरखी का दिने बुध के बनियापुर के राजकीय कन्या मध्य विद्यालय के चापाकल में कवनो जहर डाल दिहलसि. एह पानी के पियला से चार गो विद्यार्थी बेमार पड़ गइले. एहनी के प्रशासन तुरते\nबनियापुर इलाका के पिपरा गाँव में उमेश कुमार माँझी अपना मेहरारू के गरदन दबा के मुआ दिहलसि. बतावल जात बा कि भउजाई के प्यार में आन्हर उमेश के आएदिन अपना मेहरारू ललिता से झगड़ा होखत रहे. कई बेर एहीला मारोपिटाई करत रहुवे उमेश. शनिचर का दिने ओकरा प अपना मेहरारू ललिता के गला दबा के\nजमीन के झगड़ा में एक आदमी के मुआ दीहल गइल आ छ जने के घवाहिल\nछपरा 23 नवम्बर (वार्ता) सारण जिला के बनियापुर इलाका के अमाव गांव मे जमीन खातिर भइल झगड़ा में एक आदमी के पीट पीट के मुआ दीहल गइल. छह जने घवाहिलो भइल बाड़े. पुलिस सूत्र बतवले कि अमाव गांव के शब्बीर मियां के जमीन खातिर अपना पटीदारन से झगड़ा रहुवे. एही लेके आजु सबेरे दुनु फरीक\nछपरा 14 नवम्बर (वार्ता) सारण जिला के बनियापुर थाना इलाका के मुस्लिमपुर गांव का नियरा काल्हु देर रात एगो ट्रक आ मोटरसाईकिल के टक्कर से दू गो नवहियन के मौत हो गइल. पुलिस बतावतिया कि जनता बाजार इलाका के बसही गांव के तीस बरीस के दीपक कुमार आ बाइस बरीस के सोनू काल्हु देर रात\nबनियापुर के गायब मेड रिप्रेजेन्टेटिव के लाश इनार में मिलल\nसारण जिला के बनियापुर इलाका के पुछरी गांव के प्रताप कुमार के लाश बुध का साँझ जलालपुर के बँगरा गाँव का लगे एगो इनार से मिलल. एक हफ्ता से गायब एह मेड रिप्रेजेन्टेटिव के कॉल डिटेल से पुलिस के पता लागल कि सबले आखिर में ऊ बँगरा के अपना मामी राधिका देवी से बतियवले रहे.\nबनियापुर के दारोगा निलंबित आ फरार\nपिछला दिने बनियापुर थाना के पीएसआई अजय कुमार के पिस्टौल से चलल गोली थाना के सब इंसपेक्टर एके बैठा के लागल रहे जवना से उनकर मौत इलाज का दौरान पीएमसीएच में हो गइल. एह मामिला के जाँच में पुलिस अधीक्षक सारण सरसरी तौर पर अजय कुमार के दोषी पवले आ उनुका के निलंबित कर दिहले.\nबियफे का दिने सारण जिला के बनियापुर में डाढ़ीबाढ़ी चौक का लगे बस के छत पर चढ़ल एगो लड़िका हाई वोल्टेज तार से छुआ गइल जवना से ओकर मौत ओहिजे हो गइल. गनीमत रहल कि ड्राइवर का तेजी से बस में सवार बाकी लोग करंट का चपेटा में ना आइल बाद में एह घटना से\nएटीएम ठग के पिटाई कर के पुलिस के सँउपल गइल\nपीएनबी के बनियापुर शाखा के एटीएम से रुपिया निकाले आइल एगो बूढ के बरगला के एगो ठग उनका एटीएम से चार हजार रुपिया निकाल के ले भागल बाकिर अगल बगल के लोग के हल्ला मचवला का बाद गाँव वाले ओकरा के पकड़ लिहलें. पकड़ाइल ठग रिविलगंज परसा के रंजीत साह बतावल जात बा. ओकरा लगे\nपंजाब नेशनल बैंक के सवा करोड़ रुपिया लुटाइल\nसारण जिला के बनियापुर थाना इलाका में आजु बुध का दिने पंजाब नेशनल बैंक के कैशवान के हंसारजपुर गाँव का लगे करीब एक दर्जन मोटरसाइकिल सवार लुटेरा घेर लिहलन स आ गोली मार के दू गो सुरक्षाकर्मियन के घवाहिल कर दिहले सँ. एकरा बाद एक करोड़ बीस लाख रुपिया नगद लूट के फरार हो गइलन


शुरू भइल ‘लतखोर’ – Anjoria\nशुरू भइल ‘लतखोर’\nApril 12, 2014 Editor फिल्म, मनोरंजन 0\nअभिषेक फिलिम प्रोडक्शन के फिलिम ‘लतखोर’ के संगीतमय मुहूर्त पिछला दिने मुंबई के जीपट्रैक स्टुडियो में गाना रिकार्डिंग क के कइल गइल.\nनिर्माता अभिषेक कुमार के एह फिलिम के निर्देशन अजय श्रीवास्तव करत बाड़न. फिलिम में सुपरस्टार खेसारीलाल, मोनालिसा, अक्षय श्रीवास्तव, सोनाक्षी सिंह, गौरी शंकर, सीमा सिंह आ राज प्रेमी के प्रमुख भूमिका बा.\nफिलिम के गीतकार प्यारेलाल यादव, संगीतकार राजेश-रजनीश, कहानीकार अजय श्रीवास्तव, पटकथा लेखक अजय श्रीवास्तव, सुरेन्द्र मिश्रा आ नन्हे पाण्डेय, संवाद लेखक सुरेन्द्र मिश्रा, अउर एडिटर जीतेन्द्र सिंह जीतू हउवें.\nनिर्देशक अजय श्रीवास्तव बतावत बाड़न कि ‘लतखोर’ दू गो अइसन लड़िकन के कहानी ह जवनन के समाज खोटा सिक्का समझत बा बाकिर ऊ अपना के कइसे लायक साबित कर देत बाड़ें.\nफिलिम अगिला महीना फ्लोर पर जाई.\n‘दो दिल एक लुटेरा’ के मुहूर्त भइल\n‘बाजीगर’ में शुभी शर्मा


‘‘धूम मचईलऽ राजाजी’’ के शूटिंग पूरा भइल | Anjoria's Weblog\n‘‘धूम मचईलऽ राजाजी’’ के शूटिंग पूरा भइल\nमां शांति एंटरटेन्मेंट का बैनर में निर्माता युगल सुरेश कुमार मणिक आ सूर्यकान्त ‘निराला’ अउर निर्देशक चुनमुन पंडित के भोजपुरी फिल्म ‘धूम मचईलऽ राजाजी’ के पूरा शूटिंग बोधगया (बिहार) आ अगल बगला का लोकेशन पर 22 दिन के स्टार्ट-टू फिनिश शेड्यूल में कर लिहल गइल.\nलेखक रामचन्द्र सिंह, संगीतकार रंजय बावला, गीतकार रामचन्द्र सिंह, मनोज मोहित आ सूर्यकान्त निराला, नृत्य निर्देशक केदार सुब्बा, आ कैमरामैन वेल मुरुगन हउवें. मुख्य कलाकार हउवें – छोटू छलिया, गुंजन पंत, रोहित राज, राखी त्रिपाठी, विपिन सिंह, पंकज मेहता, निरुपमा श्री, सुमन्त मिश्रा, सुधा वर्मा अउर जनार्दन सिंह. कविता सिंह आ लावण्या बेथी आईटम गर्ल्स बाड़ी.\nनिर्देशक चुनमुन पंडित बतवले कि रोमांस एक्शन से भरल एह पारिवारिक फिलिम में एगो अइसन दंपति के कहानी बा जे गांव में पसरल अनाचार आ बाहुबलियन के अत्याचार से बचे खातिर दूर चल जात बा. बाद में उनुकर तीन गो बच्चा होत बाड़े सँ जवन बड़ भइला का बाद जे करत बाड़े उहे एहमें देखावल गइल बा.\nThis entry was posted in इण्डस्ट्री न्यूज, फिल्म and tagged धूम मचइलऽ राजाजी by Anjoria. Bookmark the permalink.


खबर – Page 27 – Anjoria\nखबर (Page 27)\nदगाबाजी कर के जीतल सरकार लट्ठमारी कर के हार गइल\nशनिचर का दिने थोड़िका देर खातिर लागल रहे कि बाबा रामदेव के राजनीतिक अवसान हो गइल बा जब कपिल सिब्बल दगाबाजी करके बाबा रामदेव का तरफ से मिलल लिखल सहमति पत्र के सार्वजनिक कर दिहले. मीडिया तब बाबा रामदेव पर हमलावर हो गइल रहे आ लागत रहे कि बस काल्हुपूरा पढ़ीं…\nअब भोजपुरी में बनावल जाई करोड़पति\nभोजपुरी चैनल महुआ टीवी ६ जून से भोजपुरी में “के बनी करोड़पति” के प्रसारण सोमार से शुक ले रोजाना रात ९ नजे से कइल करी. एह शो के एंकर रहीहें बिहारी बाबू शत्रुघ्न सिन्हा आ सामने के तवाइल सीट पर रही बिहार यूपी के आम जनता. पचास एपिसोड के एहपूरा पढ़ीं…\nभोजपुरी सिनेमा के अवार्ड समारोह\nपिछला २ जून के होखे वाला भोजपुरी फिल्म इण्डस्ट्री के ट्रेड मैगजिन भोजपुरी सिटी के पहिलका सिने अवार्ड समारोह भारी बरखा का चलते ना हो पावल रहे. ४ जून के अवार्ड सलाहकार आ आयोन समिति के आपात बईठका बोला के एकरा के आगा का तारीख पर बोलावे पर विचार कइलपूरा पढ़ीं…\nनेतवन के भरोसा ना कइल जा सके\nकाल्हु जवन काम कपिल सिब्बल कर दिहले ओकरा के राजनीतिक रणनीति का तहत भलही जायज मान लिहल जाव बाकिर नैतिकता का तहत ई बहुत घटिया काम हो गइल. अब से सरकार के प्रतिनिधियन आ आन्दोलनकारियन का बीचे कवनो तरह के बातचीत विश्वास का माहौल में ना हो पाई. सामने वालापूरा पढ़ीं…\nहरियाणा के महेन्द्रगढ़ जिला में अली सैयदपुर गाँव में रामनिवास यादव आ गुलाबो देवी का परिवार में २५ दिसम्बर १९६५ के जनमल बालक के नाम धराइल रहे रामकृष्ण यादव. उहे रामकृष्ण यादव आगा चलि के स्वामी रामदेव बन गइले. आजु का दिन पूरा देश के ध्यान बाबा रामदेव पर टिकलपूरा पढ़ीं…\nऊंच काहें सुनत बिया दिल्ली?\n– ओंकारेश्वर पांडेय आखिर बिहार के साथे केन्द्र सरकार के ई सौतेला व्यवहार काहे बा? का एह से कि ओहिजा कांग्रेस चाहे ओकर सहयोगी दल के सरकार नइखे? मुख्यमंत्री नीतीश कुमार जवन सवाल केन्द्र सरकार के सामने उठवले बाड़न आ जवन तथ्य रखले बाड़े, ओकरा से साफ लागत बा किपूरा पढ़ीं…\nनहले पे दहला के विजेता बनले आकाश\nबक्सर के आकाश काल्हु साँझ महुआ टीवी पर देखावल जा रहल गवनई के रियलिटी शो में इलाहाबाद के कृतिका लाडो के हरा के पहिला पुरस्कार जीत लिहलें. महुआ टीवी पर देखावल गवनई के रियलिटी शो में पहिला बेर कवनो गायक के साफ तौर पर विजेता घोषित कइल गइल. ना तपूरा पढ़ीं…\nकुलदीप श्रीवास्तव के लिखल हिन्दी किताब ‘भोजपुरी सिनेमा के पचास साल : २५ चर्चित फिल्में’ के विमोचन पिछला दिने दिल्ली के हिंदी भवन का सभागार में भारत के पूर्व राष्ट्रपति डॉ. एपीजे अब्दुल कलाम का हाथे भइल. एह किताब में भोजपुरी सिनेमा के पचास साल के सफ़रनामा पर चर्चा कइलपूरा पढ़ीं…\nविश्‍व भोजपुरी सम्‍मेलन में भोजपुरी के सम्‍मान के मांग\nदेवभूमि ऋषिकेश में दिनांक 23-24 अप्रैल के आयोजित विश्‍व भोजपुरी सम्‍मेलन के दसवाँ राष्‍ट्रीय अधिवेशन में भोजपुरी भाषा, संस्‍कृति आ कला के सम्मान दिहला के जोरदार मांग कइल गइल. समापन समारोह में मुख्‍य अतिथि उत्‍तर प्रदेश आ उत्‍तराखंड के पूर्व मुख्‍यमंत्री नारायण दत्‍त तिवारी भोजपुरी भाषा, कला संस्‍कृति, साहित्‍य आपूरा पढ़ीं…\n१०वां राष्ट्रीय विश्व भोजपुरी सम्मलेन २३ -२४ अप्रैल के ऋषिकेश में\n१० वां राष्ट्रीय विश्व भोजपुरी सम्मलेन के आयोजन २३ -२४ अप्रैल के त्रिवेणी घाट, ऋषिकेश (उतराखंड ) में कइल जा रहल बा, जवना में देश आ देश के बाहर से हज़ारों के संख्या में साहित्यकार, कलाकार, गायक आ भोजपुरी प्रेमी भाग लीहें. सम्मलेन के उद्घाटन उतराखंड के मुख्यमंत्री रमेश पोखरियालपूरा पढ़ीं…


खबर एक नजर में (28 अप्रेल 2011) – टटका खबर\nउत्तर प्रदेश में धरना प्रदर्शन खातिर सरकार से पूछे के पड़ी\nकाल्हु यूपी सरकार एगो शासनादेश जारी कर दिहलसि जवना में कहल गइल बा कि धरना प्रदर्शन आन्दोलन करे का एक हफ्ता पहिले पुलिस का लगे आवेदन दे के अनुमति लेबे के पड़ी. अगर ओह धरना प्रदर्शन भा आन्दोलन में भीड़ बेकाबू होखत बा त आयोजकन के जिम्मेदार ठहरावल जाई आ संपत्ति के नुकसान के भरपाई राजस्व वसूली का तरह कइल जाई. धरना प्रदर्शन आन्दोलन के जगह डीएम तय करीहें. खास बात ई बा कि एक मई के लखनऊ में अन्ना हजारे के कार्यक्रम बा. सरकार के कहना बा कि सुप्रीम कोर्ट का आदेश का चलते अइसन व्यवस्था पहिलही से लागू बा, अब बस ओकर के कड़ाई से पालन होखी.\nधनबाद में कर्फ्यू\nचोरी आ उपर से सीनाजोरी करे में माहिर धनबाद के केन्दुआडीह पुलिस थाना इलाका के मटकोरिया के लोग अतिक्रमण हटावे वाला दस्ता पर हमला बोल दिहल जवना चलते पुलिस के गोली चलावे के पड़ गइल. एह में तीन जने के मौत हो गइल आ बाइस जने घवाहिल हो गइलन. पुलिस पूरा शहर में अनिश्चित काल के कर्फ्यू लगा दिहले बिया.\nतिसरका चरण के मतदान\nकाल्हु भइल बिहार पंचायत चुनाव के तिसरा चरण के चुनाव छिटपुट घटना का साथ पूरा हो गइल. किशनगंज से चौहत्तर फीसदी मतदान के खबर बा. वैशाली का लालगंज में पुलिस के दु जगहा गोली चलावे के पड़ल. बेगुसराय में पेट्रोलिंग मजिस्ट्रेट अविनाश कुमार सिन्हा के नशा में हालत में रहला का चलते चुनाव ड्यूटी से हटा दिहल गइल. भोजपुर के चरपोखरी में एगो मतदान कर्मी के दिल का दौरा से मौत हो गइल. काल्हु दिन भर में आठ सौ सत्तासी लोग के गिरफ्तार कइल गइल.\nपूर्वी चंपारण में दूगो अपराधियन के हत्या\nडमरिया थाना के सरोत्तर पुरैना गाँव में डा॰ राजेश से रंगदारी माँगे चहुँपल पंकज सिंह आ ओकरा साथ के एगो आदमी के गाँव के लोग पीट पीट के मुआ दिहल. पंकज कल्याणपुर के सिसवापटना के रहे वाला रहुवे. ऊ डा॰ राजेश से रंगदारी मँगले रहुवे आ काल्हु उहे रंगदारी वसूले चहुँपल रहे. ओकरा के देखते डाक्टर आ कम्पाउन्डर हल्ला मचा दिहले जवना का बाद गाँव वाले दुनु के घेर लिहलन आ पीट के मुआ दिहलन. मौका पर से एगो कार्बाइन आ मोटरसाइकिल बरामद भइल बा.\nएक दर्जन महाविद्यालय शिक्षकन पर प्राथमिकी\nछपरा जेपी विश्वविद्यालय के अंतर्गत पड़े वाला रामजयपाल कॉलेज के एक दर्जन शिक्षकन का खिलाफ काल्हु प्राथमिकी दर्ज करा दिहल गइल. ई लोग चुनाव कार्य में शामिल होखे वाला आदेश लेबे से इन्कार कर दिहले रहुवे. एही चलते छपरा के जिलाधिकारी सह जिला निर्वाचन अधिकारी एह लोग पर प्राथमिकि दर्ज करा दिहले.\nबगल का जिला से हटावे के फैसला सही\nइलाहाबाद उच्च न्यायालय सरकार के ओह आदेश के सही ठहरवले बा जवना में ओह पुलिस कर्मियन के तबादला कइल रहे जे अपना गृहजनपद का बगल वाला जनपद में बहाल रहे. अब ओह लोग के वइसना जनपद में जाये के पड़ी जवना के सीमा ओह लोग के गृहजनपद से ना सटत होखे. एह आदेश का खिलाफ दायर अपील खारिज कर दिहल गइल.\nबलिया में मिड डे मिल से छियालिस छात्र बीमार\nकाल्हु बलिया के बेरुआरबारी के कैथवली विद्यालय के छात्र सरकार का तरफ से मिले वाला दुपहर के खाना, मिड डे मिल, खा के बीमार पड़ गइले. खाना में मरल छिपकिली मिलला का बादे छियालिस गो छात्र ओकाए लगलन आ पेट खराब के शिकायत कइलन जवना का बाद सगरी बचवन के अस्पताल भेजल गइल जहाँ जाँच का बाद सगरी छात्र स्वस्थ पावल गइले.


Is an IAS officer more powerful thanaminister Read about this Bhojpuri में पढ़ें: का मंतरी से जादा पावरफुल बा IAS अफसर ? – News18 Hindi\nBhojpuri में पढ़ें: का मंतरी से जादा पावरफुल बा IAS अफसर ?\nशासन बेवस्था में मंतरी के पद सचिव से ऊपर बा. लेकिन हकीकत में मंतरी निरबल अउर लाचार काहे हो जाले ? हाले में बिहार सरकार के एगो मंतरी कहले रहन कि उनकर हाल अइसन बा कि चपरासी भी बात नइखे सुनत. आखिर कइसे अउर काहें?\nLast Updated : July 16, 2021, 13:51 IST\nपोरफेसर जनार्दन ठाकुर इलाहाबाद यूनभरसिटी से रिटायर भइला के बाद पटना में रहत रहन. पत्रकार हेमंत हिमकर उनकर इंटरभ्यू खातिर पहुंचले. कैमरा, माइक सेट हो गइल तs सवाल-जबाब के सिलसिला शुरू भइल. हेमंत- शासन बेवस्था में मंतरी के पद सचिव से ऊपर बा. लेकिन हकीकत में मंतरी निरबल अउर लाचार काहे हो जाले ? हाले में बिहार सरकार के एगो मंतरी कहले रहन कि उनकर हाल अइसन बा कि चपरासी भी बात नइखे सुनत. का कवनो सचिव के हैसियत मंतरी से भी ऊपर हो सकेला ? पोरफेसर ठाकुर जबाब देले, शासन बेबस्था में जब मुखमंतरी भा परधानमंतरी शक्तिशाली हो जाला तs ओकर हनक सभ बिभाग में कायम रहेला. अइसे तs बिभाग में मंतरी अउर सचिव के बीच तालमेल बनल रहेला. लेकिन जब हित के टकराव शुरू हो जाला तs मामला बिगड़ जाला. जहां तक सचिव के ताकत के सवाल बा, एकर उत्तर परिस्थिति अउर समय पs निर्भर बा.\nका मंतरी से जदा पावरफुल बा IAS ?\nहेमंत- कवनो आइएएस अफसर के ताकत कइसे समय अउर परिस्थिति पs निर्भर बा ? पोरफेसर ठाकुर- एह सवाल के जबाब में बिशन नारायण टंडन के कहानी सुनs. बिशन टंडन इलाहाबाद यूनिभरसिटी से इतिहास में एमए कइले रहन. 1951 में आइएएस अफसर बन गइले. यूपी कैडर मिलल. जतने करमठ रहन ओतने हिम्मती भी रहन. 1969 ऊ दिल्ली के डिप्टी कमिश्नर रहन. उनकर काम के मुस्तैदी के खबर सरकार भिरी पहुंचल. इंदिरा गांधी परधानमंतरी रही. बिशन टंडन के इलाहाबादी सरोकार भी काम आइल. उनका के परधानमंतरी सचिवालय में संयुक्त सचिव बना दिहल गइल. ओह घरी पीएमओ के पीएमएस कहल जात रहे. इलाहाबाद में पढ़ल अउर जवाहर लाल नेहरू के करीबी पीएन हक्सर पीएमएस (प्राइम मिनिस्टर सेक्रेटेरियट) के हेड रहन. हक्सर साहेब भी बिशन टंडन के कबिलियत से बहुत परभावित रहन. बिशन टंडन आपन किताब (पीएमओ डायरी : प्रील्यूड टू द इमरजेंसी) में ओह घरी के बात बिस्तार से लिखले बड़े.\nजब संयुक्त सचिव के कलम से बनत रहन राज्यपाल\nहेमंत- का बिशन टंडन जी के समय नौकरशाही बहुत मजबूत रहे ? पोरफेसर ठाकुर – ओह घरी टोटल नौकरशाही तS ना लेकिन पीएमएस बहुत शक्तिशाली रहे. पीएमएस के आंगा कैबिनेट सचिवालय भी फीका पड़ गइल रहे. एक बेर इंदिरा गांधी के राज्यपाल के नियुक्ति करे के रहे. एकर फाइल बिशन टंडन डील करत रहन. एक दिन इंदिरा गांधी उनका बोला के कहली, मैंने आपके काम को आसान करते हुए राज्यपाल पद के लिए एक योग्य व्यक्ति को खोजा है. आप एक बार उनसे मिल लें. आगंतुक सज्जन से टंडन जी मिलले. कुछ देर बात बिचार कइले. एकरा बाद परधानमंतरी इंदिरा गांधी के चेम्बर में पहुंचले. बिना कवनो लाग लपेट के सीधे कहले, माफ कीजिएगा मैडम, आपकी पसंद बिल्कुल गलत है. वे सिर्फ आठवीं पास हैं और थोड़ी बहुत शायरी करते हैं. अगर इनको कुछ बनाना है तो पार्टी में भेज दीजिए. इंदिरा गांधी अतना बात सुन के चुप रह गइली. टंडन जी के बात मान के इंदिरा गांधी ओह शायर महोदय के राज्यपाल ना बनवली. एह बात से हेमंत तूं अनुमान लगा सके लs कि कवनो शासक के ईमानदार अउऱ हिम्मती अफसर के केतना जरुरत रहेला. अइसने योग्य अफसर धीर-धीरे एक दिन ताकतवर ब्यूरोक्रेट बन जाला. लेकिन ई ताकत चार दिन के चांदनी हs.\nइंदिरा जी के जमाना में IAS बनावत रहन मंतरी के लिस्ट\nहेमंत- का बिशन टंडन जी के हैसियत मंतरी अउर राज्यपाल लोग से भी अधिक रहे ? पोरफेसर ठाकुर- प्रत्यक्ष रूप से तs ई संभव ना रहे लेकिन घुमाफिर के अइसने स्थिति रहे. बिशन टंडन के हैसियत समझे खातिर एगो अउरो प्रसंग सुनावत बानी. एक बेर परधानमंतरी इंदिरा गांधी के केबिनेट में फेरबदल करे के रहे. ऊ नाया मंतरीमंडल खातिर बिशन टंडन के खाका तइयार करे के कहली. पीएमओ हो चाहे सीएमओ हो, ओही अफसर के बोलावल जाल जे तेज, बुद्धिमान अउर निष्ठावान होखे. ई अफसर लोग परधानमंतरी भा मुखमंतरी के आंख, कान, नाक कहा ले. पूरा शासन, परशासन अउर मंतरी लोग के कामकाज पs ई अफसर लोग के नजर रहेला. इंदिरा गांधी टंडन जी के मोटामोटी समझा देली कि कइसे केकरा के जोग्य उम्मीदवार मानल जाई. टंडन जी अपना हिसाब से लिस्ट बना के परधानमंतरी के चेम्बर में पहुंचले. इंदिरा गांधी कागज पढ़ के टेबुल पर रख देली. फेन तनी अचरज में कहली, अरे ! आपने तो उनका नाम रखा ही नहीं ?\nजब परधानमंतरी के सामने डट गइल अफसर\nटंडन जी निडर हो के कहले, क्या रउआ उनका के मंतरी बनाइब ? टंडन जी प्रधानमंत्री सचिवालय में सबसे बड़ अफसर ना रहन. उनकर पोस्ट संयुक्त सचिव के रहे. उनका ऊपर भी अफसर रहन. लेकिन एकरा बादो ऊ सही बात खातिर डट के जबाब देले. लेकिन इंदिरा गांधी टंडन जी के ई बेबाकी से तनी रंज हो गइली. ऊ जोर दे के कहली, कई बार कई फैसलों में राजनीतिक पहलू को भी देखना पड़ता है. ई बात होते रहे कि परधानमंतरी के प्रिंसपल सेकरेटरी पीएन हक्सर चेम्बर में आवे के इजाजत मंगले. हक्सर साहेब के देख के इंदिरा गांधी पूरा बात बतवली. तब हक्सर साहेब कहले, टंडन जी बिल्कुल ठीक कह रहे हैं. अगर इन महाशय को आप मंत्री बनाना चाहती हैं तो फिर नये काबिनेट की बात भूल जाइए. परधानमंतरी भा मुखमंतरी के आगा बहुत कम अफसर के बोले के हिम्मत होखे ला. योग्य अउर ईमानदार अफसर ही अइसन साहस देखा सकेला. लेकिन कबो-कबो इहे खूबी ओकरा खातिर आफत बन जाला.\nकड़ुआ सच केकरो ना सोहाय\nहेमंत- का टंडन जी बाद में कवनो संकट पड़ गइल रहन ? पोरफेसर जनार्दन ठाकुर- रुतबा अउर रुआब वक्त के आनी जानी हs. टंडन जी 1969 से 1976 तक परधानमंतरी सचिवालय में संयुक्त सचिव रहन. 1974 के बाद से परधानमंत्री इंदिरा गांधी को सोच बदले लागल रहे. शासन में संजय गांधी के दखल शुरू हो गइल रहे. 1975 में इमरजेंसी लागू भइल तs संजय गांधी अउर तकतवर हो गइले. इहां तक के सरकारी फाइल संजय गांधी भिरी जाये लागल. अफसर अउर मंतरी के निरदेश मिले लागल कि ऊ संजय गांधी से सलाह के बाद कवनो फैसला करस. टंडन जी खरा खरा बोले वला आदिमी रहन. ऊ संजय गांधी के दखलंदाजी पs रोक लगावे खातिर इंदिरा गांधी के सलाह देवे लगले. टंडन जी के ई बात मंजूर ना रहे कि ऊ संजय गांधी से सलाह लेवे खातिर उनका भिरी जास. आत्मसम्मान पs आंच आइल त टंडन जी आपन लंबित परमोशन के बात उठा देले. संजय गांधी के बिरोध करे के चलते इंदिरा गांधी टंडन जी से नाराज हो गइली.\nअइसे शुरू भइल ढलान\nपोरफेसर साहेब के बात जारी रहे. टंडन जी के परमोशन के फाइल बहुत दिन तक अंटकल रहल. लेकिन अंत में सरकार के परमोशन देवे के पड़ल. परमोशन तs हो गइल लेकिन उनकर बदली कला अउर संस्कृति विभाग में कर दिहल गइल. एक दिन इंदिरा गांधी टंडन जी के बोलवली अउर रुष्ट भाव में कहली, आपके खिलाफ बहुत शिकायतें मिल रहीं थीं. कई लोगों ने गंभीर आरोप भी लगाये हैं. आप नये मंत्रालय में जा रहे हैं तो वहां ठीक से काम कीजिएगा. एकरा बाद टंडन जी के पीएमएस से बिदाई हो गइल. 1977 के चुनाव में इंदिरा गांधी हार गइली. जनता पाटी के सरकार बनल तs मारुति कांड के जांच करे खातिर गुप्ता आयोग के गठन भइल रहे. टंडन जी गुप्ता आयोग के जांच में संजय गांधी के खिलाफ गवाही देले रहन.\nवक्त के आनी जानी हs रुतबा अउर रुआब\nहेमंत- अंतिम सवाल, का टंडन जी के साहस के कीमत चुकावे के पड़ल ? पोरफेसर जनारदन ठाकुर सांस खींच के कहले, बहुत जादा.1980 में जब इंदिरा गांधी दोबारा जीत के अइली तब ले उनकर खुनन्स उर बढ़ गइल रहे. टंडन जी के मूल कैडर में यूपी भेज दिहल गइल. उनका के राज्य प्रशासनिक अकादमी के डायरेक्ट बना के संट कर दिहल गइल. एतने ना परधानमंतरी सचिवालय से यूपी सरकार के लिखित आदेश दिहल गइल कि आइएएस अधिकारी बिशन टंडन के कवनो परमोशन मत दिहल जाव. एह प्रताड़ना से ऊब के टंडन जी 1983 में भीआरएस लेले. जब ऊ भीआरएस के दरखास देले रहन ओह घरी यूपी के मुखमंतरी श्रीपति मिश्र रहन. ऊ टंडन जी के काबिलियत से बाकिफ रहन लेकिन आलाकमान के दबाव में उनका दरखास मंजूर करेके पड़ल. एही से कह रहल बानी कि ई समय समय के बात हs कि के कमजोर बा अउर के ताकतवर बा. अतने पs इंटरभ्यू खतम हो गइल. (अशोक कुमार शर्मा वरिष्ठ स्तंभकार हैं. यह उनके निजी विचार हैं.)


प्राण साहब के निधन पर भोजपुरीओ सिनेमा जगत दुख में पड़ल – Anjoria\nहिन्दी सिनेमा के बेजोड़ अभिनेता तिरानबे साल के प्राण के भोजपुरीओ सिनेमा जगत बहुत दुख जतवलसि आ कहलसि कि प्राण साहब के गइल बहुते अखरे वाला बा. मनोज तिवारी कहलन कि प्राण साहब का संगे एगो जुग चल गइल. आ कहलन कि प्राण साहब खलनायकी के एगो नया आयाम दिहले रहलें. प्राण साहब समय के बहुते पाबंद रहनी आ उनुका से बहुते कुछ सीखल जा सकेला. प्राण साहब के फिलिमन ‘जंजीर’ आ ‘डॉन’ के आपन फेवरिट फिलिम बतवलें मनोज तिवारी.\nविराज भट्ट कहलन कि प्राण साहब के सिनेमा जगत हमेशा याद करी. बतवलन कि प्राण साहब के ‘कालिया’ पांच बेर देखलन.\nखेसारीलाल यादव कहलन कि प्राण साहब जइसन मजल स्टार के अभिनय बहुते कुछ सिखावेला. इहो कहलन कि प्राण साहब के फिलिम देख के उ डेरातो रहलें.\nअभिनेत्री रिंकू घोषो प्राण साहब के गइला पर दुख जतावत कहली कि एक बेर त एह खबर पर विश्वास करे के मन ना कइलसि. बाकिर माने के पड़ल.\nडांसिंग क्विन सीमा सिहं कहली कि बहुते दुखी बाड़ी प्राण साहब के गइला पर. बहुते अखरत बा उनकर गइल.